***Монгол Улсын Их Хурлын 2012 оны хаврын ээлжит чуулганы Хууль зүйн байнгын хорооны 2012 оны 04 дүгээр сарын 16-ны өдөр (Даваа гариг)-ийн хуралдаан 15 цаг 45 минутад Төрийн ордны “В” танхимд эхлэв.***

Байнгын хорооны дарга, Улсын Их Хурлын гишүүн Д.Одбаяр хэлэлцэх асуудлыг танилцуулж, хуралдааныг даргалав.

***Хуралдаанд ирвэл зохих 19 гишүүнээс 14 гишүүн ирж, 73,6 хувийн ирцтэй байв.***

***Нэг. “ 2012 оны 04 дүгээр сарын 12-ноос 13-нд шилжих шөнө Монгол Улсын Ерөнхийлөгч асан Н.Энхбаярыг албадан саатуулах явцад Улсын Их Хурлын гишүүн Д.Тэрбишдагва, О.Чулуунбат, Ч.Улаан, Ц.Шинэбаяр нарын биед халдсан, эд хэрэгслийг эвдсэн зөрчил гарлаа. Цагдаагийн байгууллагын ажилтнуудын энэ үйлдэл нь Монгол Улсын Үндсэн хуулиар баталгаажсан Улсын Их Хурлын гишүүний халдашгүй байдалд нөлөөлсөн эсэхийг тогтоох ажлын хэсгийг томилон ажиллуулж дүгнэлт гаргуулж өгнө үү”*** гэсэн хүсэлтийг хэлэлцэх эсэх

Хэлэлцэж буй асуудалтай холбогдуулан Улсын Их Хурлын Хууль зүйн байнгын хорооны зөвлөх Б.Баасандорж, референт Г.Нямдэлгэр нар байв.

Улсын Их Хурлын гишүүн С.Эрдэнэ, Л.Болд, Р.Гончигдорж, Ж.Сүхбаатар, Ц.Мөнх-Оргил, Д.Дэмбэрэл Х.Тэмүүжин нарын асуусан асуултад Улсын Их Хурлын гишүүн Д.Одбаяр, Д.Дэмбэрэл, байнгын хорооны зөвлөх Б.Баасандорж нар хариулт өгөв.

Улсын Их Хурлын гишүүн С.Эрдэнэ, Р.Гончигдорж, Ж.Сүхбаатар, Ц.Мөнх-Оргил, Д.Дэмбэрэл Х.Тэмүүжин, З.Энхболд нар саналаа хэлэв.

**Д.Одбаяр:** -“Улсын Их Хурлын нэр бүхий гишүүдээс гаргасан энэ 4 сарын 12-ноос 13-нд шилжих шөнө болсон үйл явдлын үед цагдаагийн байгууллагаас, цагдаагийн байгууллагын ажилтнуудын зүгээс Улсын Их Хурлын гишүүдийн биед халдсан, эд хэрэгслийг эвдсэн асуудлыг шалгах, үндэс шалтгааныг тогтоох үүрэг бүхий ажлын хэсэг байгуулах нь зүйтэй” гэсэн хүсэлтийг хэлэлцэх эсэхээр санал хураая.

Зөвшөөрсөн: 8

Татгалзсан: 5

Бүгд: 13

Гишүүдийн олонхийн саналаар дэмжигдлээ.

**Д.Одбаяр:** - Хууль зүйн байнгын хорооноос энэ нэр бүхий гишүүдийн хүсэлтийг үндэслэн тавьсан асуудлаар нь ажлын хэсэг байгуулах нь зүйтэй гэж үзэж байгаа Байнгын хорооны гишүүд өргөнө үү.

Зөвшөөрсөн: 5

Татгалзсан: 8

Бүгд: 13

Гишүүдийн олонхийн саналаар дэмжигдээгүй.

***Хуралдаан 17 цаг 05 минутад өндөрлөв.***

**Тэмдэглэлтэй танилцсан**:

ХУУЛЬ ЗҮЙН БАЙНГЫН

ХОРООНЫ ДАРГА Д.ОДБАЯР

**Тэмдэглэл хөтөлсөн**:

ХУРАЛДААНЫ ТЭМДЭГЛЭЛ

ХӨТЛӨГЧ М.НОМИНДУЛАМ

**МОНГОЛ УЛСЫН ИХ ХУРЛЫН**

**2012 ОНЫ ХАВРЫН ЭЭЛЖИТ ЧУУЛГАНЫ**

**ХУУЛЬ ЗҮЙН БАЙНГЫН ХОРООНЫ 04 ДҮГЭЭР САРЫН 11-НИЙ**

**ӨДӨР (ЛХАГВА ГАРИГ)-ИЙН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

***Хуралдаан 15 цаг 45 минутад эхлэв.***

**Д.Одбаяр:** -Энэ өдрийн амгаланг айлтгая, Байнгын хорооны гишүүдийн ирц бүрдсэн тул Хууль зүйн байнгын хорооны 2012 оны 04 дүгээр сарын 16-ны өдрийн хуралдаан нээснийг мэдэгдье.

За хэлэлцэх асуудлыг танилцуулъя. Хэлэлцэх асуудал ажлын хэсэг байгуулах тухай хэлэлцэнэ. Хэлэлцэх асуудалтай холбогдоод өөр саналтай гишүүд байна уу? Эрдэнэ гишүүн.

**С.Эрдэнэ:** -Энэ за яахав энэ гишүүдийн гаргасан саналын дагуу ажлын хэсэг томилох гэж байгаа юм шиг байна, тийм ээ. Энэ асуудлыг хэлэлцэх юм шиг байна. Дээр нь өнөөдөр бид нар хэвлэл мэдээллийн хэрэгслээр дамжуулж мэдээлэл авсан. Тэгээд Улсын Их Хурлын даргад одоо бас нэр бүхий гишүүд бас холбогдох асуудалд Хууль зүйн сайдыг огцруулах саналыг өргөн барьсан гэсэн ийм мэдээллийг авсан.

Хуулиараа бол 7 хоногийн дотор Байнгын хороо авч хэлэлцэх ёстой. Энэ талаар Байнгын хороонд ирсэн мэдээлэл одоо асуудал байгаа юу? Энэ талаар тодруулмаар байна.

**Д.Одбаяр:** -Нэр бүхий гишүүдээс тавьсан асуудал Улсын Их Хурлын даргаар цохогдоод Хууль зүйн байнгын хороонд ирсэн. Одоо гишүүдэд үүнийг тарааж байгаа. Хуулийн хугацаанд нь асуудлыг Байнгын хороо хэлэлцэнэ гэж бодож байгаа.

**С.Эрдэнэ:** - Ер нь өнөөдөр энэ ажлын хэсэг байгуулах талаар яриад

байна уу? Тэр огцруулах асуудалтай холбоотой асуудал яриад байна уу?

**Д.Одбаяр:** -Таны тавьсан асуусан асуулт яг тавигдаж байна.

**С.Эрдэнэ:** -Огцруулах асуудалтай холбоотой асуудлыг уу?

**Д.Одбаяр:** -Тийм

**С.Эрдэнэ:** -Байнгын хороонд ирчихсэн байгаа юу?

**Д.Одбаяр:** -Ирчихсэн байгаа. Одоо та бүхэнд тараагдана.

**С.Эрдэнэ:** -За 2 асуудал хэлэлцэх юм уу өнөөдөр , өнөөдөр нэг асуудал хэлэлцэнэ. Тэгэхээр энэ асуудлыг Хууль зүйн байнгын хороо дараа нь авч хэлэлцэнэ гэсэн үг үү?

**Д.Одбаяр:** -Хуулийнхаа хугацаанд л одоо авч хэлэлцэх ёстой шүү дээ.

**С.Эрдэнэ:** -7 хоног дотор уу?

**Д.Одбаяр:** -За Гончигдорж гишүүн

**Р.Гончигдорж:** -Энд гишүүдийн халдашгүй байдалд нөлөөлсөн эсэхийг тогтоох ажлын хэсэг гэж байна л даа. Гишүүд өөрсдийнхөө халдашгүй байдалд нөлөөлсөн гэсэн үндэслэлтэй материал болон тэр тухайгаа илэрхийлсэн, тодорхойлсон, тайлбарласан тийм бичиг дагалдсан юм уу?

**Д.Одбаяр:** -Гишүүдээс яг тийм тодорхойлсон бичиг бол ирээгүй. Ажлын хэсэг байгуулагдаад, хэрвээ байгуулна гэж манай Байнгын хороо үзэхийн бол энэ дүгнэлт гаргуулахыг хүссэн гишүүдтэй ажлын хэсгүүд уулзаж таарах байх гэж бодож байгаа.

Мөн хэрвээ гишүүд энэ Хууль зүйн байнгын хороогоор хэлэлцэх гэж байна гэж бид сая гишүүдэд мэдэгдсэн. Хэрвээ урина гэвэл бид урьж болно. Зүгээр бид бол заавал байлгах шаардлагагүй юм байна лээ. Гэхдээ бид хуралдаж байна шүү, хуралдах гэж байна шүү энэ асуудлыг хэлэлцэх гэж байна гэдгийг бол нэр бүхий гишүүдэд мэдэгдсэн байж байгаа.

**Р.Гончигдорж:** -Тэгэхээр ажлын хэсэг байгуулах уу үгүй гэдэг асуудал чинь өөрөө тэр нөхцөл байдлаас хамаарна гэж ойлгож байх юм. Яагаад гэвэл энд бол яг өөрсдийнхөө халдашгүй байдал хөндөгдлөө гэсэн гишүүд маань өөрсдөө асуудал тавьсан байна шүү дээ.

Өөрөөр хэлэх юм бол нэг утгаараа бол Улсын Их Хуралд хөндөгдсөн тухай асуудлаар гомдол гаргаж байна гээд ийм ажлын хэсэг байгуулж өгөөч ээ гэсэн агуулгаар энийг томъёолж болно шүү дээ.

Хөндлөнгийн этгээдүүд биш шүү дээ тийм үү. Шууд хамаарагч талуудаас гаргаж байгаа учраас.

**Д.Одбаяр:** -Урих уу?

**Р.Гончигдорж:** -Энэ 2-ын ялгаа нь юунд байх вэ.

**Д.Одбаяр:** -Мөнх-Оргил гишүүн.

**Ц.Мөнх-Оргил:** -Энэ гишүүдийн тавьсан асуудлыг авч хэлэлцэхээсээ өмнө манай Байнгын хорооны хүрээнд хэлэлцэхээсээ өмнө Улсын Их Хурлын гишүүдийн Халдашгүй байдлын дэд хороо гэж байдаггүй билүү.

Тэр бэлэн дэд хороо маань энэ асуудлыг эхлээд судлаад, дэд хорооны хэмжээнд хэлэлцэх бололцоогүй юм байна, үзэх бололцоогүй юм байна, гарцаагүй Хууль зүйн байнгын хорооны ажлын хэсэг гаргая гэж дүгнэлт гарвал тэр үед Хууль зүйн байнгын хороон дээр ярих ёстой юм биш билүү.

Зориулалтын яг ийм асуудлыг хэлэлцэх дэд хороо гэж байгаа биз дээ. Эсвэл тусдаа юу?

**Д.Одбаяр:** -Дэд хороо бол байгаа. Дэд хорооны хувьд бол гишүүний бүрэн эрхийг түдгэлзүүлэх тийм ээ, халдашгүй байдал, бүрэн эрхийг түдгэлзүүлэх, за Улсын Их Хурлын үйл ажиллагаатай холбоотой тийм заалтууд бий л дээ.

Гарга даа чи. Нэр бүхий гишүүдээс тавьсан асуудал нь цагдаагийн байгууллагын ажилтнуудтай холбогдуулж асуудлыг тавьж байгаа учраас Хууль зүйн байнгын хороон дээр энэ асуудал шилжиж иржээ гэж тэгж ойлгож байгаа.

Тамгын газраас лавлагаа авч болно.

**Ц.Мөнх-Оргил:** -Ёс зүйн дэд хороо маань яг ямар асуудлыг авч хэлэлцэх ёстой юм бэ?

**Д.Одбаяр:** -Хэл

**Б.Баасандорж:** -Улсын Их Хурлын тухай хуулийн 24.3.4 дэх хэсэгт Улсын Их Хурлын гишүүний Халдашгүй байдлын дэд хороо нь Улсын Их Хурал түүний гишүүний бүрэн эрхтэй холбогдсон асуудлыг авч хэлэлцэнэ гэж заасан байгаа. Хуульчилсан байгаа.

**Д.Одбаяр:** -Хэддүгээр зүйл унших билээ. 24.3.4 тийм ээ. За Сүхбаатар гишүүн,

**Ж.Сүхбаатар:** -Би бол энэ Хууль зүйн байнгын хорооны асуудал ярьж байгаа нь зөв байх гэж бодож байна. Яагаад гэвэл түрүүний хэлдэг л дээ гол нь. Цагдаагийн байгууллагын ажилтнуудын, ажилтнууд болоод тухайн үед Улсын Их Хурлын нэр бүхий гишүүд хоорондын одоо хүрээнд болсон явдалтай холбогдож байгаа учраас энэ чиглэл дээрээ л одоо авч үзэх ёстой болов уу гэж бодож байна шүү дээ.

**Д.Одбаяр:** -Гончигдорж гишүүн яах вэ нэр бүхий асуудлыг тавьсан хүсэлтээ тавьсан гишүүдийг урих уу яах вэ?

**Р.Гончигдорж:** -Бид нар чинь нэг шийдвэр гаргах гэж байгаа юм шүү дээ.

**Д.Одбаяр:** -Тийм

**Р.Гончигдорж:** -Ажлын хэсэг байгуулах тухай

**Д.Одбаяр:** -Энэ бас ажлын хэсэг байгуулах эсэх асуудлыг тухай асуудлыг хэлэлцье гэдэг дээрээ явж байгаа. Одоо санал хураалт явах ёстой.

**Р.Гончигдорж:** -Одоо тэгэхээр ажлын хэсгийн одоо процессоор бодох хэрэгтэй шүү дээ. Ажлын хэсэг байгуулъя.

Тэр ажлын хэсэг ямар харилцаанд орох юм. Ямар субъектүүдтэй харьцах юм. Ямар асуудлын хүрээнд харьцах юм. Тэр хүрээнд харьцах асуудал Улсын Их Хурлын хууль тогтоомжоор хэрхэн ямар процессоор зохицуулагдах юм.

Энэ хаалттай нээлттэй хүрээний хэмжээнүүд нь яаж тогтоогдох юм. Энэ нь өөрөө эргээд мөрдөн шалгах ажиллагааны шинж агуулах уу үгүй юу. Одбаяр дарга аа. Бид нар ажлын хэсэг байгуулчихдаг, асуудал нь мөрдөн шалгах шинжтэй үйл ажиллагаагаар тогтоогддогоос өөр аргагүй байдал руу орох нөхцөл байдал орвол яах уу.

Нэгэнт ажлын хэсэг байгуулсан бол ажлын хэсэг тодорхой үр дүнд хүрэх боломжтой энийг тогтоох боломжтой гэдэг тийм сэжүүрээр бол асуудал тавигдах ёстой шүү дээ.

Тэгээгүй тохиолдолд бол энэ Дэмбэрэл дарга тавьсан байна.

Дэмбэрэл дарга тавьсан учраас Дэмбэрэл дарга үүнийг нь тогтоох боломжтой эрх бүхий байгууллагууд руу асуудлыг шилжүүлэх замаар ч бас шийдэж болно шүү дээ.

Мухардалд орчихмооргүй, бас энэ асуудлын хүрээгээ хэтэрхий мухардах ёстой биш асуудлыг мухардуулахгүй байх гэсэн байдлаар бас тодорхой харилцаанууд эвдэгдэхгүй хөндөгдөхгүй эмтлэгдэхгүй байх нэг тийм асуудлууд бол байдаг шүү дээ.

Би тэр талаас нь л ярьж л байна л даа. Тэрнээс гишүүд бол үнэхээр Улсын Их Хурлын даргад хандаж байгаа нь зөв. Яагаад гэвэл Улсын Их Хурлын дарга бол гишүүдийг бүрэн эрхээ хэрэгжүүлэх боломжоор хангах чиг үүрэг, Улсын Их Хурлын даргын үүрэгт байгаа биз.

Тэр үүргийнхээ дагуу Дэмбэрэл даргад тавьж байна гэсэн үг. Тэгэхээр зэрэг зөвхөн тэрнийг нь Хууль зүйн байнгын хороо хангадаг гэж үзвэл бас буруу шүү дээ.

Төрийн байгуулалтын байнгын хороо ч энд асуудлыг хангах ёстой. Энэ агуулгаараа эндээс ажлын хэсэг байгуулах биш Дэмбэрэл дарга ажлын хэсэг байгуулах нь энэ зөв байгаа гэж би ойлгож байгаа.

**Д.Одбаяр:** -Цагдаагийн байгууллагын ажилтнуудын, Монгол Улсын Үндсэн хуулиар баталгаажсан Улсын Их Хурлын гишүүний халдашгүй байдалд нөлөөлсөн эсэхийг тогтоох гэж л байгаа юм л даа. Энэний үндэс шалтгаан юу байна вэ гэж байгаа юм.

**Р.Гончигдорж:** -Цагдаагийн байгууллага нь бол харьяалалаараа цагдаагийн, манайд харьяалагддаг боловч цагдаагийн байгууллагын цагдаагийн албан тушаалтан хийгдсэн байж болзошгүй гэж байгаа тэр үйлдэл харилцаа бол бас манайх биш шүү дээ.

Өөр зүйл шүү дээ.

**Д.Одбаяр:** -За хэлэлцэх асуудлынхаа талаар санал хураах нь дээ. Өөр саналтай гишүүд байна уу. Болд гишүүн.

**Л.Болд:** -Цагдаагийн байгууллага юм уу эсвэл харьяалах яам, Хууль зүй, дотоод хэргийн яамнаас сайдаас нь ч юм уу тайлбар авч болдоггүй юм уу. Шууд нөлөөлчихсөн юм шиг дүгнээд шууд ажлын хэсэг байгуулах гээд байна л даа. Одоо мөрдөн шалгагдах гэж байгаа юм шиг. Гэтэл 2 тал байгаад байна шүү дээ.

Нэг талд нь болзошгүй гээд байдаг, нөгөө талд нь бас үүргээ гүйцэтгэсэн гээд хэвлэлийн мэдээлэл яваад байдаг.

Тэгээд бид нар нэг талаар нь шууд ажлын хэсэг гаргачихлаа гэхэд нөгөө тал нь бидний тайлбарыг сонсоогүй ээ, бид нарыг огт уриагүй гээд дараа нь гомдлох юм бол Хууль зүйн байнгын хороо хууль зүйн хувьд жаахан хөнгөн хандсан юм уу гэдэг тийм буруу ойлголтод унах вий дээ гэж санаа зовоод байх юм.

Хурлыг бэлтгэхдээ та нар тэрийг ... хэрэггүй үзсэн юм уу. Бас Байнгын хороо хариулж болно л доо.

**Д.Одбаяр:** -Ажлын хэсэг байгуулвал ажлын хэсэг маань энд энэ асуудлыг авч үзэхийн байна гэж бодсон л доо. Тэмүүжин гишүүн

**Х.Тэмүүжин:** -Гишүүд бидний халдашгүй байдалд халдлаа гэдэг тийм гомдол гаргачихлаа л даа. Тухайн үед ямар үйл ажиллагаа явагдаж байсан юм, ямар газар, ямар бүрэн эрхийнхээ хүрээнд гишүүд байсан бэ энэ тэр гээд асуудлууд үүсэх байх.

Гэхдээ урьдчилаад ингээд харахаар энэ ажлын хэсэг нөхцөл байдлыг тодорхойлоод, энэ 4 гишүүний гомдлыг араас нь ингээд шалгаад явахаар бас нэг ийм байдал руу ийм өнцөг гарч ирэх нь ээ гэдэг тийм болгоомжлол байгаа юм.

Юу вэ гэхээр бусад улс орнуудын парламентад байгаа, манай улсын хууль тогтоомжид ч байгаа Улсын Их Хурлын гишүүд халдашгүй байдлаа бусдад хэрэглүүлэхийг хориглож байгаа.

Тэгээд нөхцөл байдлыг ингээд харахаар Улсын Их Хурлын 4 гишүүн өөрийн бүрэн эрхийн халдашгүй байдлаа авлигын хэргээр шалгагдаж байгаа иргэн Н.Энхбаяр гэдэг хүнд хэрэглүүлсэн юм биш биз гэдэг ийм хуулийн нөхцөл байдал гараад ирэх юм бол бол нөгөө манай ажлын хэсгийн дүгнэлт дотор ч тэр, нөгөө анх бодож тавьсан энэ 4 гишүүний халдашгүй байдал зөрчсөн эсэх асуудлаас илүүтэйгүүр халдашгүй байдлаа бусдад халдаан хэрэглүүлсэн тухай асуудал нь хөндөгдөж гарч ирээд эвгүй байдал руу орчих вий гэсэн бас болгоомжлол байгаа юм.

Яагаад гэвэл нөхцөл байдал олон юмнуудыг харахаар шүүхийн шийдвэрээ танилцуулчихсан, албадан үйл ажиллагаа явж байна гээд энэ 4 гишүүнд чиглэсэн хуулийн байгууллагын үйл ажиллагаа явагдаагүй шүү дээ.

Тэгээд энэ халдашгүй байдал гэдгийг хэмжихээр халдашгүй байдал чинь шүүхийн зарга, шүүн таслах үйл ажиллагаа, мөрдөн байцаалтын тодорхой албадан арга ажиллагаанаас ангид байх тэр эрх зүйн баталгаа шүү дээ.

Энэ 4 гишүүн рүү чиглэсэн ямар ч үйл ажиллагаа явагдаагүй. Өөр хүн рүү чиглэсэн үйл ажиллагаа явж байхад тэр үйл ажиллагааных нь хүрээнд нь халдашгүй байдлаараа далимдуулаад энэ 4 хүн чинь өөрөө орж ирчихээд, дараа нь миний халдашгүй байдалд халдлаа гээд өөрсдөө баталгаажуулаад дахиад гомдол гаргаад тэгээд тийм сөрөг тйишээгээ явчих болгоомжлол байгаа учраас ажлын хэсэг байгуулахдаа ч гэсэн энэ, эндээс яаж ямар дүгнэлт гарч болох вэ гэдгээ бас урьдчилж харахгүй бол өөрсдөө эвгүй байдал руу орчих юм шиг тийм бас болгоомжлол байна шүү.

**Д.Одбаяр:** -Хэлэлцэх асуудлаа танилцуулсан. Энэ асуудлыг хэлэлцүүлэх нь зүйтэй гэж үзэж байгаа өөр саналтай Байнгын хорооны гишүүд байна уу гэсэн ингээд өөр саналын хүрээнд энэ асуудал явж байна. Одоо бид нар тийм байдалд орж байна л даа.

Энэ асуудлаа хэлэлцэх нь зүйтэй гэж үзэж байгаа Байнгын хорооны гишүүдээр би санал хураалгах гэж байна л даа. Энэнээс өмнө хэлэлцэх нь зүйтэй юу үгүй юу гэдэг хэлэлцүүлэг явж байна. Гончигдорж гишүүн.

**Р.Гончигдорж:** -Нээх олон хэллэгтэй дотроо яасан олон юман дотор сая жишээлбэл сая Тэмүүжин гишүүний хэлж байгаа зүйл ч гэсэн дотроо багтаж байгаа юм л даа. Ийм олон нөхцөл байдал байгаа байхгүй юу.

Тэгээд Дэмбэрэл даргад асуудал тавьсан байдаг. Гишүүд Дэмбэрэл даргад тавихдаа Улсын Их Хурлын дарга нь гишүүдийн бүрэн эрхээ хэрэгжүүлэх нөхцөл, байдлаар хангана гэсэн энэ агуулгаараа тавигдсан байх гэж бид нар тааж байна шүү дээ.

Тэгээд энэ харилцаа зөвхөн Хууль зүйн байнгын хорооны харьяалсан асуудлаасаа илүү Төрийн байгуулалтын байнгын хороонд бол Улсын Их Хурлын гишүүдийн халдашгүй байдал түүнтэй холбоотой асуудлууд нь бас байж байдаг.

Яг ийм агуулга Байнгын хороо хоорондын болон дээвэр дээрээ Улсын Их Хурлын даргын тодорхой үүрэгтэй холбоотой асуудал учраас энийг бол Байнгын хорооноос биш Дэмбэрэл дарга ажлын хэсэг байгуулж, чиг үүргийг нь гаргаж ажлын хэсгийн удирдамжтай ажлын хэсэг байх ёстой шүү дээ энэ чинь.

Ингэж ингэж ажиллана гэсэн ажлын удирдамжийг гаргаж өгөх хэрэгтэй. Удирдамжгүй ажлын хэсэг байгуулж болдоггүй шүү дээ. Тийм учраас миний санал бол Дэмбэрэл дарга энэ ажлын хэсгийг тодорхой удирдамжтайгаар, тал талын Байнгын хороодын төлөөллүүдийг оруулсан байдлаар байгуулах нь зүйтэй. Энэ бол дагнасан Хууль зүйн байнгын хорооны ажлын хэсэг байж болохгүй ээ гэсэн ийм байр суурьтай саналаа хэлж байна.

**Д.Одбаяр:** -Дэмбэрэл дарга.

**Д.Дэмбэрэл:** -За зүгээр Улсын Их Хурлын гишүүний халдашгүй байдлын тухай ярьж байгаа бол Төрийн байгуулалтын байнгын хороонд очих ёстой л доо. Энийгээ мэдэхгүй байгаадаа юм ч биш.

Төрийн байгуулалтын байнгын хороонд очихдоо энэ асуудлыг чинь бүр хуулиар хариуцуулчихсан. Халдашгүй байдлын дэд хороо гээд байж байдаг байхгүй юу.

Уг нь бол миний ажлын хэсэг ч биш энэ Хууль зүйн байнгын хорооны ч асуудал ч биш тэгж явах ёстой биз дээ. Тэгэхээр яг нарийндаа тулвал энэ халдашгүй байдлын асуудал мөн үү биш үү гэдэг асуудлаар бид хуулиа мэдэж байгаа шүү дээ.

Халдашгүй байдлын асуудал гэдэг бол Улсын Их Хурлын гишүүн Улсын Их Хурлаасаа гарах орохдоо тулчихсан, бүрэн эрхээ хэрэгжүүлэх боломжтой боломжгүйдээ тулж байгаа асуудлууд Улсын Их Хурал өөрөө тарахад хүрсэн асуудлууд гэдгээр тодорхой хуулийн томъёоллууд байж байгаа шүү дээ.

Яг энэ үүднээс авч үзвэл энэ халдашгүй байдлын асуудал биш энэ гишүүдийн энд тэр сүүлчийн өгүүлбэр нь биш, тэр эхний өгүүлбэр нь бид нар харах хэрэгтэй болж байгаа юм л даа.

Тэр нь бол юу гэж хэлж байгаа юм гэхлээр та нарт энэ очсон юм уу үгүй юм уу. Тэр Улсын Их Хурлын гишүүний биед халдсан, эд хэрэгслийг эвдэн зөрчил гаргалаа гэж эвдсэн.

Энэ асуудлыг Төрийн байгуулалтын байнгын хороо шалгана биз, энэ харна гэвэл энэ буруу л даа. Хуулиа хараад хэлж байна шүү дээ бид нар. Халдашгүй байдлын дэд хороо уг Төрийн байгуулалтын байнгын хороонд бол очих юм бол энэ дээр бас захирамж гаргаад байх хэрэг байхгүй. Тэр халдашгүй байдлын дэд хороо чинь шууд асуудлаа аваад явдаг хуулийн эрхтэй шүү дээ.

Тэнд бол Гончигдорж байгаа, Улаан байгаа, Нямдорж байгаа. Тэгэхээр Улаан бол халдашгүй байдлын дэд хороон дарга асуудлаа тавьчихсан сууж байгаа. За Нямдорж бол энэ чинь бас шалгагдах субъектэд аягүй бол хамрагдаж магадгүй сууж байгаа хүн.

Тэгэхээр халдашгүй байдлын дэд хорооны энэ асуудал Гончигдорж одоо наад гишүүдээ шударга хандана гэж байгаад энийгээ шалгах гэж байгаа бол болно шүү дээ. Хуулиараа л явъя л даа. За дээр нь энэ асуудлыг бүр нарийн аваад үзэхийн бол ажлын хэсэг гаргасныхаа дараа зохих чиглэл байх ёстой гэдгийг гишүүд би хэлж байх болов уу гэж бодож байна. Ажлын хэсэг байгуулахын бол. Тэр чиглэлийг ажлын хэсгийн чиглэлийг хуульчидтайгаа хамтарч байгаад Байнгын хорооны дарга, за Байнгын хорооноос гарч байгаа ажлын хэсэг энэ л чиглэлд юмаа үзээрэй гэдэг чиглэлээ гаргаад өгч болно.

Бие бие рүүгээ түлхээд байх юм бол байхгүй л гэж би үзэж байна л даа. Ажлын хэсгээ байгуулах асуудал бол эхлээд хуулиуд зөрчигдөж байна уу үгүй гэдэг талаас нь л харна шүү дээ. Мэдээж хэрэг.

Хэрэв энэ эд, биед халдсан тэр биед халдсан эд хэрэглэлийн асуудал бол баримтууд дээр тодроод ирэх юм бол хууль хяналтын байгууллагадаа тэдгээр хүмүүс шилжүүлэх бүрэн боломжтой гэсэн дүгнэлт гараад ирнэ шүү дээ.

Энд бол ер нь эмээгээд байх юм харагдахгүйгээр бидний нүдэн дээр 2, 3 хоногийн өмнө энэ телевиз радиогоор бараг монголын ард түмэн хэн ч гэсэн захын хүн хараад бараг асуудлын баримтууд харагдаж байгаа. Гэхдээ энэ өргөдөл гаргаж байгаа хүмүүстэйгээ бид нар уулзах ёстой шүү дээ.

Нэг бүрчлэн уулзаад саналыг нь сонсоод, ингэж байгаад асуудал шийдэх ажлын хэсэг гаргах нь зүйтэй юу л гэж Улсын Их Хурлын дарга нь бодсон юм даа. За баярлалаа.

**Д.Одбаяр:** -Эрдэнэ ээ гишүүн,

**С.Эрдэнэ:** -Тэгээд саяын Их Хурлын даргын гаргаж байгаа асуудал, Гончигоо даргын бас ярьж байгаа асуудал энэ тэр дээр тулгуурлаад ер нь зүгээр Их Хурал өөрөө нэг бүтэц шүү дээ. Дотроо хэдийгээр Байнгын хороодод хуваагддаг ч гэлээ ч гэсэн. Тэгэхээр Их Хурлын гишүүдийн гаргасан, нэг гишүүн биш нэг хэсэг гишүүн гомдол гаргачихаад байна шүү дээ.

Тэгэхээр энийг бол хэлэлцэх нь зүй ёсны асуудал. Тэгэхээр Хууль зүйн байнгын хороон дээр хэлэлцэх эсэх гээд санал хураагаад байлгүйгээр энийгээ хэлэлцээд, ажлын хэсгийг ямар хэмжээнд гаргах юм тэрийгээ шийдээд ингээд явах нь зөв шүү дээ.

Ер нь одоо энийг шалгахгүй үлдээж болмооргүй л санагдаж байгаа юм. Шалгаад ер нь гэм буруугүй үйлдэл байгаа юм уу үгүй юм уу тэрийг нь тогтоогоод нэгдүгээрт.

Хоёрдугаарт, энэ чинь ард түмний төлөөлөл болж сууж байгаа 4-ийн 4 Их Хурлын гишүүн саналаа гаргачихсан байж байна. Энэ бас санал хүсэлтийн дагуу асуудлыг шалгаад явах нь. Одоо адилхан эрх бүхий 4 гишүүн өргөдөл саналаа гаргачихсан байхад бид нар нээх давуу эрхтэй юм шиг асуудлыг нь хэлэлцэхгүй ч гэдэг юм уу, хэлэлцэнэ гэдэг ч юм уу ийм байдал яриад сууж байгаа маань зохимжгүй л санагдаж байна.

**Д.Одбаяр:** -За баярлалаа. Өөр саналтай гишүүд байна уу?

**Д.Одбаяр:** -Бид нар чинь дэгээрээ 5-7.

**Д.Дэмбэрэл:** -Ажлын хэсэг байгуулах тухай асуудлаа хэлэлцэх үү үгүй гэдэг саналаа хураачихъя.

**Д.Одбаяр:** -Тийм.

**Д.Одбаяр:** -Өөр саналтай гишүүд байхгүй уу? За тэгвэл ажлын хэсэг байгуулах тухай асуудлыг хэлэлцэх нь зүйтэй гэж үзэж байгаа Байнгын хорооны гишүүдийг, Байнгын хорооноос, за нэр бүхий гишүүдээс гаргасан хүсэлтийн дагуу Хууль зүйн байнгын хорооноос ажлын хэсэг байгуулах тухай асуудлаар хэлэлцэх нь зүйтэй гэж.

**Д.Одбаяр:** -Сүхбаатар гишүүн,

**Ж.Сүхбаатар:** -Би ч гэсэн энэ хуучин Байнгын хорооны, түрүүн хэлсэн үгэнд бас тэр санаа гарсан байгаа л даа. Дэмбэрэл даргын тэр хэлж байгаа тэр агуулгаар л хандаж л Хууль зүйн байнгын хороо руу шилжсэн гэж байгаа.

Байнгын хороодын харьяалал гэдэг юм уу энэ асуудлаар манай зарим гишүүн маргаж байгаа бол горимын санал ямар нэг хэмжээгээр гарч таарах болов уу гэж бодчихоод байна л даа.

Гэхдээ Их Хурлын дарга бол энийг шилжүүлэхдээ яг тэгээд бодчихсон, би ч гэсэн тэгж л ойлгож хүлээж авсан байгаа л даа. Сая ингээд Гончигдорж гишүүний хэлээд байгаа асуудал байвал, тэгүүл одоо горимын саналаар хураах ёстой юм уу энэ чинь ийм л нэг болчиж таарч байна шүү дээ.

Тэгээд тэнд чинь том ньюс байгаа шүү дээ Гончигоо гишүүн ээ, эхний асуудал нь бол тэр цагдаагийн байгууллагын ажилтан Улсын Их Хурлын гишүүдийн хоорондын асуудал дээр үүсч байгаа асуудал байж байна. Нөгөөдөх нь яг Улсын Их Хурлын гишүүний халдашгүй байдал хөндөгдсөн, тэр халдашгүй байдалд нь нөлөө үзүүлж байгаа гэдэг асуудал бол түрүүн тэр Тэмүүжин гишүүний хэлээд байгаа ч үгийн ньюсууд бол давхар явж байгаа.

Тэр асуудлыг Төрийн байгуулалтын байнгын хороо ингээд ярина гэхийн бол бас тэр өнцгөөс нь ярьвал их л хугацаа шаардсан юм болох болов уу гэж бодож байгаа. Энэ чинь бас нэлээн шинэ кейс, шинэ юм болно л доо зүгээр.

Тэр юу манай улсуудын, гишүүдийн гол гаргасан үндэслэл нь бол тэр биед халдсан, эд хэрэгсэл эвдсэн зөрчил гаргасан тухай л хэвлэл мэдээллээр ярьж байсан. Одоо ч гэсэн энд танилцуулагдсан юм нь энэ талдаа нилээн байгаа юм болов гэж ингэж л бодоод байгаа шүү дээ.

**Д.Одбаяр:** -За саналаа хураая даа. Байнгын хорооны түвшинд гэж ойлгож байгаа.

**Р.Гончигдорж:** -Аливаа юмыг яг төгсгөлөөс нь харж байж эргээд процессийн эхлэлээ тогтоох ёстой байдаг байхгүй юу.

Төгсгөлөөс нь харахаар зэрэг энд гаргаад байгаа олон асуудлууд гарч ирээд байна шүү дээ. Тэмүүжин гишүүн нэг талаас нь ярьж байна, Сүхбаатар гишүүн нэг талаас нь ярьж байна. Би өөр нэг талаас ярьж байна.

Ажлын хэсэг байгуулахаас татгалзаж байгаа юм алга, хэрэг шаардлагагүй 4 гишүүнээ үл тоомсорлож байгаа юм ерөөсөө байхгүй. Ерөөсөө байхгүй. Эцэст нь бид нар ажлын хэсэг гарлаа нэг дүгнэлт гарлаа.

Тэр дүгнэлт юу гэсэн агуулгаар гарч ирэх вэ гэдгээсээ урагшлуулаад ирэхээр зэрэг ийм дүгнэлт гарахын тулд энэ ямар ямар процесс, ямар ямар үйлдлүүд гарах вэ гээд л гарцаагүй мөрдөн шалгаж байгаа ажиллагааны шинжтэй асуулт хариултууд ч тэнд хийгдэж байж л явагдахаас өөр арга байхгүй шүү дээ. Тэгээд дараачаар нь бол бид нар энэ ажлаа өө энэ тэгсэн байна гэдэг дүгнэлтийг гаргах чадамж байх уу.

Эсвэл одоо тэгсэн байж болзошгүй байна гэдэг асуудлыг тэрийг тогтоодог байгууллага руу нь уламжлах шийдвэр гаргах тийм чиглэлийн дүгнэлт гарах уу. Ингэж төгсгөлөөсөө харж байж урагшаа явахгүй бол өөрөө нэг баахан тийм ажлын хэсэг байгуулсан гэнэ. Тэгээд тэр нь өөрөө арга хэрэгслээрээ тодорхой үр дүн гаргах, тодорхой эцсийн дүгнэлт гаргах ийм чадамжаараа дутдаг.

Тэгээд тэрнээсээ холбогдоод бас Их Хурал ямар нэг юм байгуулчихсан, тэгээд тэр нь юу ч хийж чадаагүй, чадах боломжтой байсан уу үгүй юу гэдгээ эхнээсээ ойлгомжтой болоод ирдэг. Энэ үүднээс л би хэлж байгаа юм.

Тэрнээс биш 4 гишүүн асуудал тавьчихаад байхад тэр асуудалд тодорхой хэмжээгээр бид нар ажлын хэсэг гаргах ёстой.

**Ж.Сүхбаатар:** -Гончигоо гишүүн ээ, энэ хуралдаан даргалагчийн юу ч гэсэн гишүүдийнхээ төлөөллөөс оролцуулаад зөвшилцөж ойлголцвол яадаг юм тэгвэл.

Энэ чинь бас нэг тийм саяны Гончигоо гишүүн ч гэсэн ингээд хэлээд, Эрдэнээ гишүүн хэлээд явчихаар чинь сая ингээд юу болоод байгаа ч юм шиг ингээд болохоор, манай энэ юуны дүгнэлт гаргуулах гээд санал тавьчихсан гишүүдийн маань аль талд нь саяны энэ яриад байгаа вариантуудаас аль нь яаж байгаа юм. Үнэхээр бол гишүүдэд хүндэтгэлтэй хандах ёстой шүү дээ. Тэд маань асуудал дээр бас ойлголцох талаасаа хандвал тэр талд нь асуудлыг шийдвэрлэж, судалж үзэх би шаардлагатай л гэж ойлгоод байна.

**Д.Одбаяр:** -Байнгын хорооны хуралд урьж болно л доо. Гэхдээ харин баахан юм асуугаад ингээд бүр өрнөөд явчих юм биш биз дээ. Тийм ээ.

**Л.Болд:** -Би нэг юм тодруулчих уу дарга аа.

**Д.Одбаяр:** -За Болд гишүүн.

**Л.Болд:** -Урд нь хэвлэл мэдээллээр шуугидаг л байсан. Улсын Их Хурлын гишүүн Батбаатар цагдаад зодууллаа гээд л тухайн үед янз бүрээр шуугиж байсан. Тэр үед Их Хурал яаж хандаж байсан юм бол. Ажлын хэсэг гаргаж байсан юм болов уу. Дүгнэлт гаргаж байсан уу, 1992-1996 оны Их Хурал тээ? Өөр чинь 1992-1996 оны Батбаатар ... харахгүй бол хамгийн гол нь бодоод байна л даа. Энэ ноцтой асуудал гэж харагдаад байгаа байхгүй юу. Улс орон даяар шуугичихсан хүмүүсийн цөс нэлээд хөөрчихсөн, нэг талаас цагдаа хуулийн байгууллага ажлаа хийж байна гээд бодоод байдаг, мэдээж хэрэг нөгөө талд нь харваас гишүүд гарч ирчихээд бидний эрхийг зөрччихлөө гээд байдаг.

Тэгээд энэ чинь эцэс төгсгөлгүй тэгээд Их Хурал болохоор за яахав гишүүнээ л хамгаална гэж хардаг. Эргээд энэ чинь хууль зүйн процессийнхоо хувьд болж байгаа юм уу үгүй юм уу, урд Их Хурал энэ дээр ямар презептейшнгаргаж байсан юм, яаж дараа дараагийн алхмаа хийж байсан юм.

Дээр нь мэргэжлийн Байнгын хороо хуралдаж байна. Хууль зүйн яам бас нэг тайлбар энэ тэр өгдөггүй юм байхдаа. Ийм юм байгаа Их Хурлаас ажлын хэсэг гаргаад шалгаж тогтооход болно ч гэдэг юм уу тийм ээ. Бас нэг тэгж явахгүй бол бид эндээ ингээд л сэтгэлийн хөдөлгөөнөөр юм шиг ойлгогдчих вий гэж би болгоомжлоод байна л даа.

Тэрнээс бол энд чухамдаа Их Хурлаас бол үнэнг нь тогтоож, дүгнэлт гаргах бол зайлшгүй. Гэхдээ алхмын хувьд зүгээр нэг ийм бичиг өгөөд л шууд тэгээд хөдөлчихдөг, тэр болохоор за одоо Их Хурлаас ажлын хэсэг гаргаад цагдаа нарыг баллаж өгөх нь гэдэг буруу мессэж хэвлэлээр явчихдаг. Эргээд нэг талдаа хуулийн байгууллагууд, нөгөө талдаа Их Хурлын асуудал хариуцсан Байнгын хороо нэг тийм буруу ойлголт төрчих вий их тийм дараачийн Байнгын хорооны дарга хэвлэлийнхэнд үнэн зөв мэдээлэл өгөх хэрэгтэй.

Үнэн зөв мэдээлэл өгч ойлголтыг нь зөв жигдрүүлэхгүй бол одоо чинь хэцүү болчихсон байна шүү дээ. Юмыг зүгээр нэг янз бүрийн өнцгөөс тайлбарлачихдаг, эргээд ийм эмзэг үед өөрсдөө нийгмээ бужигнуулах тал руу бас болгоомжгүй алхам бол хиймээргүй л харагдаад байгаа юм.

**Д.Одбаяр:** -Ажлын хэсгийн зорилго, ажлын хэсэг байгуулах тогтоолын төсөл байгаа юм л даа. Тэгээд бидний хэлэлцэж байгаа асуудал дотор одоо хэрэв бид нар хэлэлцэнэ гэвэл цаашаа гишүүд санал хэлэх юм.

Ийм ийм юман дээр анхаарах ёстой юм аа гэж. Тэрийгээ удирдамжиндаа нэлээд суулгана гэж ийм байдалтай. Одоо бол дэгээрээ ажлын хэсэг байгуулах тул нөгөө нэр дэвшүүлнэ тийм ээ. Тэр л дэгийн хүрээнд явж байгаа юм. Тэрийгээ гаргаад ир дээ.

**Ц.Мөнх-Оргил:** -Наадах чинь нөгөө ажлын хэсгийн багт өрсөлддөг хэвээрээ байх уу?

-Аанхаа

**Д.Одбаяр:** -Энэ одоо бидний шийдэх гэж байгаа зүйл бол 16.13 Байнгын хороо ажлын хэсгийг байгуулахдаа ахлагчийг томилох бөгөөд 1 хүн дээр шууд, 1-ээс илүү нэр дэвшсэн бол илээр санал хураалт явуулна гэж байгаа.

Тэгэхээр бид нар ажлын хэсэг байгуулах нь зүйтэй байна. Ахлагч нь тийм хүн болж байна гээд. 5-7 хүний гишүүний бүрэлдэхүүнтэй гэж байна л даа. Энэ бас.

За санал хураая даа. Түрүүн томъёоллыг хэлсэн. Ажлын хэсгийг байгуулах асуудлыг хэлэлцэх зүйтэй гэж үзэж байгаа Байнгын хорооны гишүүдийг саналаа өгөхийг хүсч байна.

13-аас ... ахиад өргөчих.

За томъёоллоо дахиж унших уу? Томъёолол ажлын хэсэг байгуулах тухай асуудлыг хэлэлцэнэ гэж байгаа юм. Улсын Их Хурлын нэр бүхий гишүүдээс гаргасан, тэгээд энэ 4 сарын 12-ноос 13-нд шилжих шөнө болсон үйл явдлын үед цагдаагийн байгууллагаас, цагдаагийн байгууллагын ажилтнуудын зүгээс Улсын Их Хурлын гишүүдийн биед халдсан, эд хэрэгслийг эвдсэн асуудлыг шалгах, үндэс шалтгааныг тогтоох үүрэг бүхий ажлын хэсэг байгуулах нь зүйтэй гэдэг ийм л томъёолол гарах нь дээ. Ахиад хэлэх үү. Тийм.

Ажлын хэсэг байгуулах асуудлыг хэлэлцэх нь зүйтэй гэдэг томъёолол энэ дотор байгаа юм л даа энэ дотор. Энэ хурлын дараалал дотор. Та бүхэн болохоор өшөө аан, тийм хэлэлцэх асуудал маань нэр бүхий гишүүдийн гаргасан хүсэлтийг үндэслэн ажлын хэсэг байгуулах нь зүйтэй юу үгүй юу гэдэг л асуудал.

Томъёолол маань тэр шүү дээ. Томъёоллоо уншлаа шүү. Тэгвэл шууд товчлоод хэллээ шүү. Ажлын хэсэг байгуулах нь зүйтэй гэж үзэж байгаа, Хууль байнгын хорооноос ажлын хэсэг байгуулах тухай асуудлыг хэлэлцэх нь зүйтэй гэж үзэж байгаа Байнгын хорооны гишүүдийг саналаа өгөхийг хүсч байна. Тийм хэлэлцэх эсэх байгаа юм.

13-аас 8.

За ингээд хэлэлцэх асуудалдаа орно оо. Ажлын хэсгийг байгуулах тухай асуудалтай холбогдуулаад асуулттай, мөн саналтай гишүүд байх уу? Эрдэнээ гишүүн, Тэмүүжин гишүүн. За Эрдэнэ гишүүн. Асуулт хариултаа цуг явуулна аа. Хариулах субъект бол энд

**С.Эрдэнэ:** -Ер нь өнөөдөр хууль хүчний байгууллагын явуулж байгаа аливаа үйл ажиллагааг бол мэдээж хуулийн хүрээнд бол хэн ч гэсэн үг дуугүй хүлээн зөвшөөрөх нь ойлгомжтой. Гэхдээ ер нь ингэж удаа дараагийн ялангуяа цагдаагийн байгууллага, хүчний байгууллагаас явуулж буй үйл ажиллагааг хараад байхад дандаа хуулийг зөрчсөн, хууль бус процессийн үйл ажиллагаа их явуулах юм.

Энэ нь өөрөө эргээд иргэдэд үл ойлгогдох байдал үүсгэдэг. Нийгэмд одоо үл итгэх, гайхах, зэвүүцэх ийм байдлыг үүсгэдэг. Би тэгээд гайхаад байгаа юм л даа. Нэг хүнийг барихын тулд 300, 400-н цагдаа гарч ирээд л одоо иргэний дайн болж байгаа юм шиг л ингээд сүржигнэх хэрэг байсан юм уу байгаагүй юм уу нэгдүгээрт.

Хоёрдугаарт гэвэл энэ хууль хүчний байгууллага төрийн хамгаалалтынхаа байгууллагатайгаа ойлголцоод энэ одоо зайлшгүй шүүхийн шийдвэр гарчихсан байна, шүүхийн шийдвэрийг хэрэгжүүлэх нөхцөл байдал үүссэн байна гэдгээ тайлбарлаад ингээд энэ хамгаалалттай ойлголцоод асуудлыг зохицуулаад явж болоогүй юм уу. Ер нь бол зүгээр хэрвээ энэ үл ойлголцлоос болоод тэнд галт зэвсэг хэрэглээд хэн нэгэн хүний амь нас хохирсон бол хариуцлагыг нь хэн хүлээх юм.

Ер нь аль ч улс оронд хаана ч байдаг мөрддөг зарчим бий шүү дээ. Тухайн үүрэг хүлээж байгаа хүн өөрийгөө танилцуулдаг, шийдвэрээ танилцуулдаг. Тэрнээс үйлдэл хийснийхээ дараа өөрийгөө танилцуулдаг, шийдвэрээ танилцуулдаг байж болохгүй шүү дээ. Тэгээд үл ойлголцох байдал чинь эндээс үүсэлтэй үүдэлтэй гэж ойлгож байгаа шүү дээ. Шүүхийн тогтоол шийдвэрээ танилцуулаагүй, тэгээд дээр нь хаанаас хэн гэдэг хүн яваад ямар үйлдэл хийгээд яах гээд байгаа нь ойлгомжгүй, нэг энгийн хувцас өмсчихсөн, баг зүүчихсэн баахан дээрэмчингүүд дайраад байгаа юм уу эсвэл төрийн албаны хүмүүс нь үүргээ биелүүлэх гээд яваад байгаа юм уу нэг ийм үл ойлголцлын байдал.

Тэгээд яахав зүгээр гишүүдийн дунд ч гэсэн зөрүүтэй ойлголт байх шиг л байна л даа. Жишээ нь одоо халдашгүй байдлаа гишүүд тэнд шүүхийн шийдвэр, хууль хүчний байгууллагын үйл ажиллагааг саатуулахад ашигласан юм уу эсвэл тэр Улсын Их Хурлын гишүүн хуулийн хэрэгжилтэд хяналт тавих бүрэн эрхийнхээ хүрээнд очоод тэнд нийгэмд эмх замбараагүй байдал үүссэнтэй холбогдуулаад газар дээр нөхцөл байдлыг тодруулах гэж очсон юм уу гэдэг чинь эргэлзээтэй шүү дээ бас тийм ээ.

Их Хурлын гишүүнд оногдсон онцгой 2 эрх байгаа шүү дээ.

Нэгдүгээрт, хууль тогтоох, хууль батлах, санаачлах тийм ээ хэнтэй ч хуваалцдаггүй эрх.

Хоёрдугаарт, хуулийн хэрэгжилтэд хяналт тавих эрх нь бас хэнтэй ч хуваалцдаггүй эрх.

Тэгэхээр энэ ард түмний мандатаар сонгогдож гарч ирсэн Их Хурлын гишүүний хуулиар олгогдсон бүрэн эрх. Өнөөдөр нийгмийн эмх замбараагүй байдал үүсээд ч байдаг юм уу ямар нэгэн үл ойлголцох байдал үүссэн тохиолдолд Улсын Их Хурлын гишүүн хуулийн хэрэгжилтэд хяналт тавих бүрэн эрхийнхээ хүрээнд очоод тухайн газар дээр асуудлыг одоо юу гэдгийн хуулийн хүрээнд явж байна уу үгүй гэдгийг газар дээр хянаж холбогдох эрх мэдэлтэн албан тушаалтнуудад саналаа уламжлах ийм бүрэн эрхтэй гэж ойлгож байгаа юм.

Тэрнээс одоо эдгээр гишүүдийг очоод л шүүхийн шийдвэр гүйцэтгэх ажиллагаанд саад болоод хууль хүчний байгууллагын үйл ажиллагааг одоо юу гэдэг юм хууль бусаар зогсоох гэсэн үйлдэл хийсэн гэж би ойлгохгүй байна. Тийм ч учраас хууль зөрчсөн үйлдэл хийгээгүй учраас би эдгээр гишүүдийг гомдол гаргасан гэж ойлгож байгаа.

Нэг үгээр хэлбэл хуулийн хэрэгжилтэд хяналт тавих, үйл ажиллагааных нь явцад гишүүдийн бүрэн эрхэд халдсан гэсэн ийм үндэслэлээр одоо энэ гомдлыг гаргаж байгаа юм болов уу гэж би ингэж ойлгож байна. Хэрвээ үнэхээр шүүхийн шийдвэрийг одоо биелүүлэх ажиллагаанд саад учруулах, Эрүүгийн байцаан шийтгэх хуулиар одоо олгогдсон эрхийнхээ хүрээнд одоо хууль хүчний байгууллагууд үйл ажиллагаа явуулж байхад нь саад учруулах байдлаар асуудалд хандсан бол мэдээж энэ Их Хурлын гишүүдийн буруутай үйл ажиллагаа болж хувирна. Бүрэн эрхээ хэрэгжүүлж хуулийн хэрэгжилтэд хяналт тавих, ямар юм болоод байгаа юм тээ энэ хууль үнэхээр хуулийн хүрээндээ хэрэгжиж чадаж байна уу үгүй юу гэдгийг хянах зорилгоор очсон бол энэ бол Их Хурлын гишүүний бүрэн эрхийн асуудал аа гэж ойлгож байна.

Тэгээд энийг яаж аль өнцгөөс тайлбарлахаас их юм шалтгаалах байх л даа. Тийм учраас би энд ямар саналтай байгаа юм гэхээр Их Хурлын дарга нэгэнт өөрөө байдлыг ойлгож байгаа. Тэгэхээр Төрийн байгуулалтын байнгын хороо, Хууль зүйн байнгын хороо 2 хамтраад хамтарсан ажлын хэсэг гаргаад, 2 дарга хамтарч ажлын хэсэг гаргадаг юм уу эсвэл одоо болохгүй гэж үзэж байгаа бол намын бүлгүүдтэй зөвшилцөөд Их Хурлын дарга өөрөө захирамжаараа одоо Хууль зүйн байнгын хороо, Төрийн байгуулалтын байнгын хорооноос хамтарсан ажлын хэсгийг томилоод үүрэг удирдамжийг нь тодорхой өгөөд ингээд энэ ажлын хэсгийг ажилд нь оруулах нь зүйтэй.

Ер нь бол энд аль аль талдаа үл ойлголцол байгаа. Энийг ажлын хэсэг гаргаж тогтоох нь бол энэ бол зайлшгүй шаардлагатай асуудал. Энэ асуудал нь өнөөдөр цаашаа даамжирах юм бол цаашдаа нэг бол манай Тэмүүжин гишүүн энэ тэрийн яриад байгаа хууль хэрэгжүүлэх явцад Их Хурлын гишүүн өөрийнхөө ямарваа нэгэн бүрэн эрхээр одоо халхавч хийж, цаад учруулах байдал цаашид давтагдах боломжтой.

Эсвэл Улсын Их Хурлын гишүүний хуулийн хэрэгжилтэд хяналт тавих бүрэн эрхэд хууль хүчний байгууллагууд одоо дураараа халддаг. Тэгээд дураараа ямар нэгэн байдлаар асуудлыг үүсгэчихээд дараа нь тэрийгээ хуулиар халхавч хийж зүгээр өнгөрөх гэж байдаг юм уу ийм байдал нөхцлүүд үүсэх магадлалтай учраас энийг бол аль яг ямар шатанд яаж яваад энэ одоо зөрчил үүсчих вэ гэдгийг тогтоох нь туйлын чухал юм гэж ингэж бодож байна.

**Д.Одбаяр:** -За баярлалаа. Тэмүүжин гишүүн

**Х.Тэмүүжин:** -Одоо ажлын хэсэг байгуулагдах хүрээнд ч гэсэн хүрээ хязгаарыг зөв тогтоож өгөхгүй бол энэ Улсын Их Хурлын нэр бүхий 4 гишүүнээс ирсэн гомдлын дагуу байгуулагдаж байгаа ажлын хэсэг юм уу эсвэл сая хуулийн байгууллагууд албадан баривчлах үйл ажиллагаагаа хуульд нийцсэн арга хэрэгслээр хийсэн юм уу үгүй юм уу гэдэг тэр үйл ажиллагааг хянах ажлын хэсэг юм уу гэдэг чинь бүрхэг болох гээд байна шүү дээ.

Нэгдүгээрт ямар хүрээнд, ямар хэмжээ хязгаарын хүрээнд энэ ажлын хэсгийн ажиллах гэж байгаа вэ гэдгээ нэлээн тодорхой болгомоор байна.

Хоёрт нь яах аргагүй халдашгүй байдалтай холбоотой ойлголтоо дахиад нягтлах ёстой болчихож байна. Улсын Их Хурлын гишүүний халдашгүй байдал гэдэг бол хууль тогтоох, хяналт хэрэгжүүлэх, төлөөллөө явуулах энэ үйл ажиллагааны хүрээнд шүүхэд үүсч байгаа зарга, байцаан шийтгэх үйл ажиллагаа, мөрдөн байцаалтын тодорхой албадлагын үйл ажиллагаануудаас ангид байхад зориулагдсан бүрэн эрхийн баталгаа шүү дээ.

Тэгэхээр яг Тэрбишдагва, Чулуунбат, Улаан, Шинэбаяр гэдэг гишүүдтэй холбоотойгоор маргаан үүссэн юм уу шүүхэд. Энэ хүмүүсийн биед үзлэг хийсэн юм уу, ямар нэгэн оффис орон байр, машинд нь нэгжлэг хийсэн юм уу. Энэ хүмүүстэй холбоотой Улсын Их Хурлын шийдвэр, бүрэн эрхийг түдгэлзүүлэх шийдвэр гараагүй байхад цагдаа шүүхийн байгууллагуудаас эрх чөлөөг нь хязгаарлах тийм үйл ажиллагаа явуулсан юм уу? Иймэрхүү байдлаар тодорхой хүрээнд, тодорхой чиглэл дээр халдашгүй байдлын тухай ойлголт нь яригдана.

Харин гишүүний биед халдсан, эд хөрөнгө нэгжсэн гэдэг ийм зөрчил гаргажээ гэдэг ийм зүйл ярихаар тэгвэл тухайн үед хуулийн байгууллагуудын хойшлуулшгүй албадан үйл ажиллагаа явуулж байх орон зай дотор энэ гишүүд юу хийж явж байсан бэ? гэдэг асуудал яригдана.

Хувь хүнийхээ хувьд явсан юм уу? Гишүүнийхээ хувьд явсан юм уу? Эрдэнээ гишүүний хэлж байгаагаар хуулийн хэрэгжилтэд хяналт тавих гээд явахаар байцаан шийтгэх хуулиар тодорхойлогдож байгаа албадсан үйл ажиллагаанд хяналт тавих эрх нь прокурорт байгаа. Байцаан шийтгэх хуулиар оролцогчийг нь нарийн тодорхойлчихдог.

Манайд бол арга ажиллагааны хувьд болхи байгаа учраас полиш плайн гээд хэмжээ хязгаарыг нь тогтоож өгөөгүй, үйл ажиллагаагаа яаж явуулж байгаагаа зарлаагүй, олон нийтэд тодорхой байдлаар мэдэгдээгүй ч гэдэг юм уу?

Манай цагдаагийн байгууллагын, хуулийн байгууллагуудын арга ажиллагаа бол болхи байна. Арга ажиллагаа болхи байна гэдэг дээр бол хэн ч санал нэгдэж байна. Гэхдээ энэ хүрээнд Улсын Их Хурлын гишүүд халдашгүй байдалд халдсан гэдгээр гомдол гаргачихаад, өөрөө ноцтой асуудал үүсч байгаа юм.

Гишүүний биед халдсан, эд хэрэгсэл эвдсэн гээд энэ нь өөрөө иргэний эрхтэй холбоотой гомдол гарах юм бол нэг хэрэг. Халдашгүй байдалтайгаар холбоотойгоор гомдол гаргах юм бол халдашгүй байдлаа хэнд ашиглуулах гээд байгаа юм гэдэг асуудал үүснэ.

Яагаад гэвэл цагдаа бол энэ 4 хүнтэй холбоотой үйл ажиллагаа явуулаагүй. Авлигын хэргээр шалгагдаж байгаа нэг иргэнтэй холбоотой үйл ажиллагаа явуулсан. Шүүхэд 10 удаа дуудаад ирээгүй учраас албадан арга хэмжээ явуулж байна гэж байхад энэ үйл ажиллагаанд өөрсдөө тэр хүмүүс орон зайд нь ороод халдашгүй байдалд халдлаа гээд гомдол гаргаад ирэхээр яах аргагүй энд юу үүсэх вэ? Гэхээр түрүүний үндэслэл үүсч байгаа юм.

Улсын Их Хурлын гишүүний халдашгүй байдал гэдэг эрх зүйн статусаа бусдад ашиглуулах гэж оролдсон гэдэг ийм зүйл болчих вий. Ийм зүйл болчихвол бундестаг ч тэр конгресс ч тэр бусад улс оронд ийм алдаа гаргасан гишүүдийн бүрэн эрх өөрөө хөндөгддөг. Яагаад гэвэл мандатаараа олж авсан эрхээ бусдад ашиглуулах гэж, одоо ийм зүйл болох гэж байна.

Нэг Улсын Их Хурлын гишүүний хүүхэд гэмт хэрэг хийсэн байхад өөрийнхөө хүүхдийн гэмт хэргийг халхлах байдлаар энэ бол миний халдашгүй байдал гээд гэртээ нуугаад гаргаж ирэхгүй байгаа бол халдашгүй байдлаа бусдад хэрэглүүллээ гээд бүр эрүүгийн хэрэгт татагдана шүү дээ.

Гэтэл энэ хүмүүс ажиллагаа явуулж байгаа нь тодорхой. Урд өдөр нь шүүхийн шийдвэрээ танилцуулчихсан тэгээд процесс яваад 6 цагийн дараа дахиад албадан баривчлах үйл ажиллагаа нь явж байхад дотор нь үлдээд дараа нь бидэнд халдашгүй байдалд халдлаа гэхээр дараа нь цагдаагийнхан юу ярих вэ гэхээр, хуулийн байгууллага юу ярих вэ гэхээр хуулийн дагуу байцаан шийтгэх үйл ажиллагаа явуулж байгаа процессд эсэргүүцэл үзүүлсэн.

Садаа учруулахаар оролдсон гэдэг үндэслэл гаргаад тавьчихна шүү дээ. Тийм үндэслэл гаргаад тавьчихаар тэнд салаавч гаргаад сууж байгаа хүн тэнд өөр юм үзүүлээд сууж байгаа ийм зүйлүүд чинь маш эвгүй байдлаар сөхөгдөнө. Тэгэхээр энэ хүрээ, хязгаараа нөгөө гишүүдтэйгээ ярьж ойлголцоод явахгүй бол тодорхой ажлын хэсэг байгуулагдаад, баримтуудыг сөхөөд, мэдээллүүдийг гаргаад ирэхээр хуулийн байгууллагаас ч олон баримт гарч ирэх байх, энэ хүмүүсээс ч олон баримт гарч ирэх байх энэ баримтуудаа цэгнээд үзэхээр улам таагүй нөхцөл байдал руу явах тийм дүр зураг байна шүү гэдгийг л хэлж байгаа юм.

**С.Эрдэнэ:** -Би түрүүний хэлсэн дээр нэг зүйл тодруулаад хэлчихмээр байна. Тэр нь юу вэ гэхээр Тэмүүжин гишүүн ч хэлж л байна л даа. Манай хууль хүчний байгууллага, цагдаагийн байгууллага үйл ажиллагааг болхи явуулдаг хуулийн хүрээнээс гадуур явуулдаг.

Шинэбаяр гишүүний хийж байгаа тайлбараар бол хэний нь бүү мэд энгийн хувцастай, нүүр ам нь ч харагдахгүй баг өмссөн нөхөр орж ирээд л хашгираад бос гараа өргө, газар хэвт гээд шаардаад эхэлсэн би бол хэнээс ямар үүрэг даалгавар өгөгдөөд би яагаад тэрийг заавал биелүүлэх ёстой болсноо ойлгоогүй.

Тийм учраас тийм харьцаа үүссэн гэсэн тайлбар хийж байгаа. Хэн ч гэсэн гудамжинд булан тойроод гараад ирсэн нь багтай нөхөр учир зүггүй хашгираад гараа өргө гээд байвал биелүүлэх үү. Энэ чинь өөрөө эргэлзээтэй л асуудал шүү дээ. Тэгэхээр би түрүүн хэлсэн аливаа шүүхийн шийдвэр, хуулийн байгууллага үйл ажиллагаа явуулж байгаа бол урьдчилж танилцуулдаг, урьдчилж мэдэгддэг, үйл ажиллагаа явуулах гэж байгаа нөхцлөө бүрдүүлж байж явуулдаг хуулийн заалттай шүү дээ.

Тэрнээс биш би цагдаа, би тусгайгийн хүн гэдэг гэсэн шиг эр зааж, иргэдийг дарамталдаг, иргэдийг зоддог, эрх чөлөөнд нь зөвшөөрөл, чөлөөгүй халддаг. Би зүгээр одоо шүүхийн шийдвэрийг гүйцэтгэх явцад хийгдэж байгаа ажлыг буруутгаж байгаа юм ерөөсөө байхгүй. Нэгэнт шүүхийн шийдвэр гарсан бол тэрийг хэн гуай ч дагаж биелүүлэх үүрэгтэй. Хэн байсан ч гэсэн.

Шүүхийн шийдвэр бол эцсийн шийдвэр байдаг. Ганцхан энэ шүүхийн шийдвэрийг биелүүлэх явцдаа цагдаа хүчний байгууллагууд зүй бус үйлдэл явуулдгаа хэзээ болих юм бэ? Одоо тэгээд саяны процессийг зурагтаар харж байхад нөгөө л энгийн хувцас өмссөн хутган үймүүлдэг нөхдүүд дунд нь орчихсон.

Бүх телевизийн бичлэгүүд байж л байгаа шүү дээ. Зодоон, нүдээн, хэрүүл үүсгээд өдөөд л. Иргэд харин тэрэнд хэлж байна билээ шүү дээ. Энэ нөхөр зодоон хийх гээд байгаа юун нөхөр вэ энэ чинь өөрөө цагдаагийн нөхөр байна шүү дээ гээд л. Ийм байдал 7 сарын 1 давтагдсан юм биш биз дээ. Мөн л эсэргүүцлээ илэрхийлээд жагсаж байгаа иргэдийн дунд зориуд өдөөн хатгах зорилготой хууль хүчний байгууллагын нөхдүүд өөрсдөө ороод үймүүлээд явсан юм биш биз дээ гэсэн ийм хардлага, ийм яриа одоо нийгэмд газар авчихаад л байж байна шүү дээ. Тэгэхээр энд юу буруутай вэ гэхээр аливаа хуулийн дагуу явуулж байгаа процесс үйлдэл, үйл ажиллагааг ил тод нээлттэй явуулах ёстой.

Тэр хойшлуулашгүй чухал янз бүрийн үйл ажиллагааг явуулдаг юм бол хуулийн хүрээнд, хуулийн ажилтнууд ур чадварын өндөр түвшинд хийх ёстой шүү дээ. Тэрнээс биш яагаад байгаа юм иргэний дайн болох гээд байгаа юм уу. Яах гээд байгаа юм. 300, 400 цагдаа хөдлөөд л, өглөө нь Хууль зүйн сайд би мэдээгүй гэж мэдэгдэл хийгээд л энэ төрд эзэн байгаа юм уу үгүй юм уу? Ийм байдлаар нөхцөл байдал үүссэн шүү дээ. Тийм учраас энийг одоо ажлын хэсэг гаргах шаардлага нь юундаа байгаа юм бэ гэхээр яг саяны Тэмүүжин гишүүний хэлсэн нөхцөл байдал, миний хэлсэн нөхцөл байдлуудыг тогтоох нь зүйтэй юм аа.

Үнэхээр Их Хурлын гишүүд хууль зөрчсөн байдаг юм бол хууль зөрсөн хариуцлагаа хүлээх ёстой.

Хууль хүчний байгууллага, цагдаагийн байгууллага хууль зөрчсөн байдаг юм бол хариуцлагаа хүлээх ёстой.

Ер нь одоо орой 22 цагаас хойш өглөө 6 цагийн хооронд ямар нэгэн нийгмийн эмх замбараагүй байдал, өдөөн турхирсан үйл ажиллагаа явуулахыг хориглодог шүү дээ. Гэтэл үйл ажиллагаа процесс бол өглөө 6 цагт явагдсан хэдий ч гэсэн эхлэл суурийг нь урд өдрийнх нь орой 8 цаг өнгөрч байхад үйл ажиллагаа эхэлсэн. Шөнөжингөө Монгол даяараа юм болсон. Монголын ард түмэн бол үндсэндээ унтаагүй шүү дээ бүгд телевиз хараад сууж байсан. Ганцхан хүн унтаж байсан тэр нь Нямдорж. Хууль зүйн сайд ганцаараа унтаж байсан. Тэгээд одоо ингээд процесс хэрэгжүүлэх явцад Их Хурлын гишүүд саад учруулсан мэтээр нэг талаас ярьж байна. Яг илэн далангүй ярих юм бол процессийн алдааг хэн эхэлж гаргасан юм бэ? гээд ярих юм бол олон юм гарахаар байгаа шүү. Түрүүн би дахиад хэлье.

Төрийн тусгай хамгаалалтынхантай ойлголцоогүйгээс болоод хэрвээ гал нээсэн бол яах юм, галт зэвсэг хэрэглэсэн бол яах юм, хүний амь нас хохирсон бол яах юм ийм байдлууд байгаа энийг шалгаж тогтоох бол зайлшгүй шаардлагатай гэж үзэж байна.

**Д.Одбаяр:** -За баярлалаа Эрдэнээ гишүүнд. Гишүүдийг энэ ажлын хэсэг байгуулахтай холбогдуулаад саналаа хэлж байна гэж би ойлгож байгаа. Саяын тэр хэлсэн ийм байдалд хүргэсэн нөхцөл шалтгаан энэ эд нар тогтоогдох ёстой гэж үзэж байгаа шүү дээ. Ажлын хэсэг байгуулагдаад ажлын хэсгийн дарга удирдамж чиглэлээ гаргаад энэ нь ингээд Байнгын хороо батлаад явдаг ийм л горимоор энэ ажил маань явах юм.

Яг одоо бол дэгээрээ бид ажлын хэсгээ байгуулаад ажлын хэсгийн даргаа сонгоод ингээд явах юм. Тэгэхдээ бол гишүүд санал хэлнэ. Мөнх-Оргил гишүүн.

**Ц.Мөнх-Оргил:** -За баярлалаа. 4 гишүүний ирүүлсэн дүгнэлт гаргуулах тухай хүсэлтийг мэдээж нэг тийш нь болгоод ажлын хэсэг томилох нь зөв байх л даа. Гэхдээ гишүүдийн энэ ирүүлсэн хүсэлтийг уншихаар зэрэг яг ийм хүсэлт байгаад байгаа юм шүү.

Улсын Их Хурлын гишүүний халдашгүй байдалд нөлөөлсөн эсэхийг тогтоож өгөөчээ гэсэн хүсэлт тавьж байгаа байхгүй юу. Халдашгүй байдлын асуудал бол аль ч өнцгөөс нь харсан Төрийн байгуулалтын Байнгын хорооны асуудал байхгүй юу? Цагдаагийн байгууллага тэр албадан саатуулах үйл ажиллагаандаа бусдын биед халдсан, эд хөрөнгө эвдсэн хууль зөрчсөн гэдэг асуудал ярих юм бол, нарийндаа ярих юм бол хууль зүйн байнгын хорооны ч асуудал биш. Цагдаагийн байгууллага хууль зөрчиж үү үгүй юу? Цагдаагийн ажилтнууд албадан саатуулах ажиллагаагаа хууль номын дагуу хийж үү үгүй юу гэдгийг тогтоодог прокурорын дэргэдэх мөрдөн байцаах алба байж байгаа байхгүй юу. Тэр мөрдөн байцаах алба цаг хугацаанд нь зөв хийжээ.

Цаг хугацааг буруу хийжээ гэдгийг тогтоогоод гаргаад ирэх ёстой. Энэ бол эрүүгийн байцаан шийтгэх журмыг зөрчсөн зөрчөөгүй асуудлыг бид тогтоох биш тэнд тогтоох тухай асуудал. Гишүүд бол миний ойлгож байгаагаар бол цагдаагаасаа илүү гишүүний халдашгүй байдалд нөлөөлсөн үү, үгүй юу гэдгийг тогтоогоод өгөөчээ гэсэн хүсэлт тавьж байгаа тохиолдолд Төрийн байгуулалтын байнгын хорооны ажлын хэсэг гарах ёстой юм байна. Уг нь бид нар яг ийм зорилгоор тэр гишүүдийн Халдашгүй байдлын дэд хороо байгуулсан гэж ойлгосон юм л даа. Тэгэхдээ томъёолол нь тийм гарсан юм байна. Гишүүний халдашгүй байдал гэдэг бол зөвхөн бүрэн эрхийг нь түдгэлзүүлэх тухай асуудал бас биш шүү дээ. Бүрэн эрхээ түдгэлзүүлэх тухай асуудал ярих юм бол тэр биед нь үзлэг нэгжлэг хийсэн үү, орон гэрт нь нэгжлэг хийсэн үү, хэвлэлийн нууц мэдээлэлд нь орсон уу гээд энэ чинь нөгөө Их Хурлын хуулиараа тогтоочихсон 4 үндэслэлүүд байгаа шүү дээ. Энэ хэмжээндээ барьж ярих юм бол гарцаагүй Төрийн байгуулалтын байнгын хорооны асуудал болчихоод байна.

Нэгэнт Хууль зүйн байнгын хороо энэ асуудлыг авч хэлэлцээд одоо ажлын хэсэг байгуулъя гэж үзэх юм бол наад зах нь Төрийн байгуулалтын байнгын хороотойгоо хамтарч энэ халдашгүй байдалтай холбоотой асуудлаар дүгнэлт хийх ажлын хэсгийг гаргамаар байна. Тэгээд удирдамжаа яг энэ хүрээндээ базаж яримаар байна.

Цагдаагийн байгууллага хууль зөрчсөн үү, үгүй юу гэдэг асуудлаа тэр мөрдөн байцаах, прокурорын дэргэдэх мөрдөн байцаах албандаа хүсэлт тавьж шалгуулах тусдаа асуудал байна гэж ойлгож байна. Ийм л саналтай байна.

**Д.Одбаяр: -** Тийм ээ тийм. Энэ хуулийн 27.4 дээр, 24.7 дээр Улсын Их Хурлын гишүүний Халдашгүй байдлын дэд хороо нь Улсын Их Хуралд хамгийн олон удаа сонгогдсон 5 гишүүнээс бүрдэх бөгөөд тэрбээр Улсын Их Хурлыг хугацаанаас нь өмнө тараах, гишүүний бүрэн эрхийг түдгэлзүүлэх, эгүүлэн татах талаар энэ хуульд заасан эрх бүхий байгууллага, албан тушаалтнаас Улсын Их Хуралд ирүүлсэн саналыг судалж, зохих байнгын хорооны болон нэгдсэн хуралдаанд оруулна гэж. Халдашгүй байдлын асуудал энэ дотор байгаа. Үнэн. Түдгэлзүүлэх эсэх гэдэг маань биед нь халдъя, гэрт нь, машин унаанд нь халдъя гэсэн тэр л наад талын ойлголт шүү дээ. Тийм агуулгууд байгаа. Энийг бас ажлын хэсэг байгуулах үед анхаарах ёстой юм.

Түрүүн Р.Гончигдорж гишүүний асуултад. За яах вэ, энэ архивын лавлагаа ирсэн байна. Л.Болд гишүүн асуусан. Энд бид нар зүгээр гүйлгээд харлаа л даа. Тухайн үед нэр бүхий гишүүн, нэрийг нь хэлээд яах юм бэ, бүгд мэднэ. Нэр бүхий гишүүн бол болсон үйл явдлын талаар Улсын Их Хурлын нэгдсэн хуралдаанд танилцуулга хийсэн юм байна. Ингээд Их Хурлын дарга бол энэ асуудлыг Хууль зүйн байнгын хороо, Дотоод асуудлын байнгын хороо гэж байсан юм байна. Энэ хоёр Байнгын хороо авч үзээд, за тэгээд боловсрогдож байгаа Улсын Их Хурлын гишүүн, эрх зүйн байдлын тухай хуулийн ажлын хэсгийн түвшинд анхаарах ёстой гэсэн ийм л зүйл ярьсан юм байна. Тухайн гишүүн бол өргөдөл юм гаргаагүй юм байна. Их Хурлын нэгдсэн хуралдаанд мэдээлэл хийсэн юм байна. Тэгээд бодвол асуулт хариулт явсан байлгүй. Тэгээд боловсрогдож байгаа Улсын Их Хурлын гишүүний эрх зүйн байдлын тухай хуулийн төсөл дээр ажиллаж байгаа ажлын хэсэг энийг одоо анхаарах ёстой шүү гэсэн ийм л процесс явсан байна.

Хэн хариулах юм бэ.

**З.Энхболд: -** Дарга өөрөө л хариулна шүү дээ. Гишүүн машинтай явж байгаад замын цагдаа шаардлага тавихаар нь авахгүй байж байгаад замын цагдаад зодуулчихаж. Тэгээд ажлын хэсэг гаргах уу? Түрүүн бол замын цагдааг зодсон шүү дээ нэг бөх. Тийм том биетэй биш жижигхэн гишүүн явж байгаад замын цагдаад зодуулчихаж. Одоо ажлын хэсэг гаргах уу тэгээд.

**Д.Одбаяр: -** Олон жилийн өмнө болсон процесс яг тийм. Яг л адилхан.

**З.Энхболд: -** Тэгээд ажлын хэсэг гаргаж байсан байна уу?

**Д.Одбаяр: -** Цагдаагийн зарим албан хаагчид. Ажлын хэсэг гараагүй юм байна. Гишүүд саналаа л хэл л дээ. Сайн ярилцъя л даа.

**З.Энхболд: -** Одоо тэгээд ийм преседент тогтох гээд байна шүү дээ. Зодуулсан болгон дээр ажлын хэсэг гардаг болох нь л дээ, цаашид.

**Х.Тэмүүжин: -** Нэг оргон зайлсан нөхөр гишүүний машинд орж ирээд суучихдаг. Цагдаагийнхан тэр хүнийг баривчлах гээд явж байдаг. Тэгээд гишүүн найз байсан учраас нөгөөдөх нь тэр найзыгаа энэ удаагийн баривчилгаанаас нь аварчихъя гэж бодоод бүх хаалгануудаа ингээд цоожилчихоод суугаад байдаг. Машин халдашгүй гээд суугаад байдаг. Яг энэ бол Эрүүгийн хуулиар шүүн таслах үйл ажиллагааг тасалдуулах гэдэг гэмт хэрэг. Эрүүгийн хуулиараа бол. Гэхдээ гишүүний өнцгөөс бол миний халдашгүй байдалд халдаж болохгүй гэдэг юм явж байгаа байхгүй юу. Тэгэхээр ийм кейсийг цааш нь үргэлжлүүлэх юм уу. Яг ийм хуулийн Байцаан шийтгэх хуулиар тодорхойлогдсон харилцаатай холбоотой асуудал дээр байцаан шийтгэх үйл ажиллагаагаар тодорхойлогдсон харилцаан дээр хөндлөнгөөс хэнийг ч оруулахгүй оролцогчдыг тодорхойлж өглөө шүү дээ. Гэтэл одоо энэ дээр нь бид Улсын Их Хурлаас ажлын хэсэг байгуулаад байх юм уу? Яг ийм үндэслэлээр 7 сарын 1-тэй холбоотой 4 иргэнийг буудаж, 6 иргэнийг шархдуулсан цагдаагийн албан тушаалтнуудтай холбоотой асуудлаар байцаан шийтгэх үйл ажиллагаа явж байгаа учраас ажлын хэсэг энэ дээрээ, Улсын Их Хурал энэ дээрээ ажиллагаа явуулж болохгүй гээд зогсоосон байхгүй. Тэгэхээр өмнө нь тогтсон энэ кейсүүдээ ингээд өөрчлөөд яваад байх юм уу, яах юм бэ гэдэг асуудал хөндөгдөнө.

**Д.Одбаяр: -** Х.Тэмүүжин гишүүнд баярлалаа. Би зүгээр Байнгын хорооны гишүүний хувьд бас яг тийм бодолтой байгаа. Ер нь зүгээр энэ үйл явдалд холбогдох нэлээд олон хуулийн одоо дутагдалтай байдал харагдсан л даа. Тийм ээ би бас тэгж бодож явж байгаа юм. Дутагдалтай байдал харагдсан. Энийг цааш нь өшөө нарийвчлах, одоо боловсронгуй болгох гэдэг нь хаашаа юм. Ер нь зүгээр нарийвчилж зохицуулах хэрэг гарч байгаа юм л даа. Зохицуулалтыг нь нарийвчилж өгөх шаардлага байгаа юм.

**С.Эрдэнэ: -** Зохицуулалтыг нь нарийвчилж өгөхгүй бол жишээ нь одоо нэг хүн..

**Д.Одбаяр: -** Би саналаа хэлчихье. Гишүүний биед халдаагүй юм байна шүү дээ. Диван л өргөсөн юм байна шүү дээ гэсэн юм ярьж байгаа юм. Тэгэхээр энэ чинь сонин болчихож байгаа байхгүй юу. Тийм биш л дээ. Асуудалд тэгж хандаж болохгүй. Одоо гишүүний машиныг тэгвэл аваарт орох нөхцөл байдалд оруулах, осолд орох нөхцөлд байдалд оруулах гэдэг чинь гишүүний биед гар хүрээгүй боловч тэнд нэг юм явж байгаа байхгүй юу. Тэгж ойлгож бүдүүлгээр хандаж болохгүй гэхээр нөгөө талаасаа зохицуулалтын нарийвчилсан зүйлүүд байгаа юм аа гэж байгаа юм.

С.Эрдэнэ гишүүн санал хэлэх үү?

**С.Эрдэнэ: -** Эрх зүйн зохицуулалтаа нарийн хийгээгүйгээс болоод өнөөдөр эрх зүйн зөрчлүүд үүсээд байгаа нэг хэлбэр л энд харагдаж байгаа шүү дээ. Тэрнээс биш өнөөдөр нэг оргодол босуул машиндаа суулгачихаад байдаг Их Хурлын гишүүн ч гэж юу байх вэ. Зүгээр өнөөдөр яг ний нуугүй хэлэхэд одоо жишээ нь ажлын хэсэг гарах болсон үндсэн шалтгаан юу гэхээр тэр тухайн Их Хурлын гишүүд тэнд юу хийж байсан, яах гэж очсон юм. Ямар зорилго агуулж очсон юм бэ гэдгээс эхлүүлээд олон юмыг тогтоох байх л даа.

Тэгээд энэ асуудал чинь өөрөө эргээд тодорхой дүгнэлт гарсны үндсэн дээр шийдэгдэнэ. Тэрнээс өнөөдөр одоо яг хоёр талаас ингээд асуудлыг өөр өнцгөөс тавиад байвал одоо юу гэдэг юм өчнөөн олон кейс гарах байх л даа. Тийм. Тэгэхээр энийг яаж зохицуулах ёстой юм. Тийм ээ. Тэгэхээр хуулийн зохицуулалт маань өөрөө бүрхэг байна, дутуу байна, эрх зүйн зохицуулалт байхгүй байна, цоорхой ихтэй байна гэдэг чинь харагдаад байна шүү дээ. Тэгээд энийг л зохицуулах нь зүйтэй. За ажлын хэсэг гараад би нэг зүйлийг эндээс үр дүн гарах байх гэж харж байгаа юм.

Тэр нь юу вэ гэхээр нэгдүгээрт болсон процессыг тодорхойлох байх. Хоёрдугаарт энэтэй холбоотой эрх зүйн зохицуулалтыг хийх зайлшгүй шаардлага байгаа эсэхийг тодруулж гаргах байх аа гэж ингэж харж байгаа. Тийм учраас ажлын хэсгийг томилоод явах нь зүйтэй.

Ер нь бол зүгээр З.Энхболд гишүүнтэй бас зарчмын зөрүүтэй санал байна л даа. Юу гэхээр одоо энэ болгон дээр ажлын хэсэг, за гаргадаггүй юм байж. Тэгвэл одоо захын Их Хурлын гишүүнийг дуртай нь барьж авч зодоод л. Эд нар яадаг ч үгүй юм билээ гээд барьж авч зодоод байвал яах юм. Тэгвэл Их Хурлын гишүүн чинь одоо яаж үйл ажиллагаа явуулах юм. Өөрт таалагдаагүй хууль баталсан ч байдаг юм уу одоо янз бүрийн байдлаар энэ төрийн. Ер нь яах гэж хууль тогтоогчид халдашгүй байдлыг үүсгэдэг юм. Тийм ээ. Тэгээд одоо захын дуртай цагдаа барьж авч зодоод байвал яах юм. Тэрнээс хэн хамгаалах юм. Байдал нөхцөл ийм л байна шүү дээ. Би тэгээд түрүүн хэлсэн шүү дээ. Төрийн тусгай хамгаалалт, энэ хууль хүчний байгууллагуудын хоорондын уялдаа харилцаанд ч гэсэн одоо бас хуулийн цоорхой байна шүү дээ. Хоорондоо мэдээлэл солилцох, ажлаа уялдуулахаас өгсүүлээд. Эрх зүйн зохицуулалтуудаа нарийвчлах тал дээр бид нар түлхүү анхаарч ажиллах ёстой. Ингэхийн тулд ажлын хэсэг гарч энэ нөхцөл байдлыг тодорхойлох нь зөв байх аа гэж харж байна.

**Д.Одбаяр: -** Ж.Сүхбаатар гишүүн.

**Ж.Сүхбаатар: -** Тэгэхээр одоо байна шүү дээ асуудал яригдаад байна шүү дээ. Тэгэхээр ажлын хэсэг гаргахгүй байлаа гээд тэгвэл нөгөө талаас нь аваад үзье. Ажлын хэсэг гаргахгүй ингээд орхичихоор тэгээд иргэнийхээ хувьд, хувь иргэнийхээ хувьд асуудлаа биед нь гэмтэл учирсан байвал асуудлаа шийд гээд явчихвал болох вэ гэж. Тэгэхдээ тэр харилцаанд Улсын Их Хурлын гишүүний мандатаа өөрөө хэрэгжүүлж байгаа хүрээнд оролцож байгаа хүмүүс, нэр бүхий гишүүд асуудлаа тавьчихсан байна шүү дээ. Тэгэхээр энэ асуудал чинь цаашдаа жишиг болж кейс гэж үзэх харах юм олдохгүй нь байна шүү дээ.

Түрүүн одоо сая Батбаатар Улсын Их Хурлын гишүүн асан Батбаатарын хэрэг гэхэд юу ч яригдахгүй байна шүү дээ. Яасан гэхээр Их Хурал дээрээ ч юм яриагүй, тухайн хэн ч юм яриагүй. Парламент гэдэг чинь яадаг юм бэ гэхээр халдашгүй байдал гэдэг нь ямар хэмжээнд цаашдаа ойлгогдох юм, яаж гаргалгааг нь гаргах юм. Парламентын гишүүн хүн ямар асуудлын хүрээнд ордог. Тэрийг нь ямар хүрээнд хамгаалдаг юм бэ гэдэг чинь асуудал босоод ирчихсэн байна шүү дээ. Босоод ирсэн асуудал дээр чинь нөхцөл байдлыг судлаад тодруулаад.

Энэ дээр чинь Улсын Их Хурлын ажлын хэсэг чинь дүгнэлт үлдээж байгаа байхгүй юу даа. Энэ дээр чинь үндэслээд энэ зохицуулалтыг чинь нарийвчлах шаардлага гарах байхгүй юу. Тэгэхгүй энэ хэрэггүй гээд гишүүдийн юмыг хаячихаар чинь зэрэг энэ асуудал чинь өөрөө дараа дахиад шийдэгдэхгүй нэг ийм ерөнхий юм яриад л хэдүүлээ. Дараагийн хүмүүс нь янз янзын шугамаар одоо ашиглаад л өмнө гардаг байсан л даа.

Сонгуулийн хороонд байхад эд нар бол сонгуулийн хорооны тооллого болох гэж байхад бол Их Хурлын гишүүд, нэр бүхий гишүүд явж орчихоод л ингээд одоо, манай Их Хуралд байгаа улсууд байгаа шүү дээ. Явж орж суучихаад л ингээд одоо хяналт тавьж байна гээд л ярьдаг, тэгээд яаж ч чаддаггүй. Тэр тэгээд юу ч болдоггүй ингээд явдаг байсан байхгүй юу.

Тэгэхээр одоо энэ дээр чинь ганц энэ гишүүд маань өөрсдийнхөө эрх ашгийг хөндчихлөө гэдэг асуулт тавьсан утгаар нь ажлын хэсэг байгуулж ажиллаж өгөөч ээ гэдгээр биш, ерөөсөө Улсын Их Хурлын гишүүдийн бас давхар цаана юм яваад байна шүү дээ. Халдашгүй байдлын хамгаалалт, ямар хүрээ хэмжээ хязгаар, заагд хамгаалагдах юм. Яахын ийхийн.

Энэ хууль тогтоомжоосоо нарийвчлагдаагүй байна гээд манай хэд хэдэн гишүүд хэлчихлээ. Энийг чинь Улсын Их Хурал өөрөө яадаг юм ярьдаг, хэлдэг, материалаа цуглуулдаг тэрэн дээрээ дүгнэлт хийдэг. Түүгээрээ жишиг болгож асуудлыг авч явдаг, хэвшүүлдэг, мөрдүүлдэг ийм л байдаг шүү дээ.

Тийм учраас аль ч талаас нь бодохоор ажлын хэсэг байгуулахгүй байх нь илүү зөв байгаад байна уу? Ажлын хэсэг байгуулаад явж байгаад түрүүний тэр Гончигдорж гишүүний болгоомжлол байна л даа. Төрийн байгуулалт илүү байх талаасаа үгүй гэж.

Магадгүй ажлын хэсэг чинь өөрчлөгдөж болдог байхгүй юу бүрэлдэхүүн нь явцын дунд. Магадгүй асуудал яриад тодруулаад байгаа юм. Одоо ингээд яриад маргаан хэлээд суугаад байхаар чинь асуудал тодрохгүй байна шүү дээ урьдчилаад тэгэх болов уу ингэх болов уу, тэгж ч магадгүй ингэж ч магадгүй.

Тэгэхээр асуудлыг харахаар ингээд байснаасаа асуудлыг одоо нэг тавьсан асуудлыг нь хүлээж аваад ажлын хэсгээ байгуулаад явцын дундаа тэр удирдамжаа өөрчилдөг байна уу ажлын хэсгээ өөрчилдөг байна уу гэх мэтээр асуудалд хандахын бол зөв болох учраас би энэ ажлын хэсгийг нь одоо ингээд байгуулчих нь зөв болов уу л гэж бодож байна. Бараг бүгд л юмаа хэлчихлээ шүү дээ санал бодлоо.

**Р.Гончигдорж:** -Би нэг саналаа хэлэх үү.

**Д.Одбаяр:** -За Гончигдорж дарга

**Р.Гончигдорж:** -Миний эхлэхдээ л хэлсэн санаанууд бол энэ л дээ гишүүд олон талаас ярьж байна шүү дээ.

Тэгэхээр бас хэд хэдэн асуудалд оролцсоныхоо хувьд ярихад бол гишүүний халдашгүй байдлын тухай харилцааны асуудал одоо бид нарын ганцхан заалт дээр л үлдсэн л дээ. Тэр бол 34.7.

Энэ хуулийн 6.9.1-д зааснаас бусад тохиолдолд гэж байгаа юм. Гэхдээ 6.9.1 нь одоо хүчингүй болчихсон. Гишүүдийг албадан саатуулах, цагдан хорих, шүүхийн журмаар захиргааны шийтгэл оногдуулах, гэр албан өргөө тээврийн хэрэгслийн биед нь үзлэг нэгжлэг хийхийг хориглоно гэсэн. За 34.6 бол харилцуур утас болон тусгай хэрэглээний холбооны хэрэгсэл төрийн хамгаалалтад байх бөгөөд бүрэн эрхээ хэрэгжүүлэх үйл ажиллагаа явуулахтай холбогдсон шуудан, захидал харилцааны болон мэдээллийн нууцыг задруулахыг хориглоно гэж.

Ерөнхийдөө халдашгүй байдалтай холбоотой харилцаа бол энэ л байгаа шүү дээ. Гишүүд маань ярьж байна л даа. Ингээд дурын хүн зодож нүдвэл яах юм. Бусад асуудлын тухай асуудал. Энэ бол өөр харилцааны асуудал шүү дээ. Энэ харилцааны асуудал бол эрх бүхий байгууллагаас, эрх бүхий байгууллагаас хийх үйл ажиллагаанаас нь Улсын Их Хурлын гишүүний халдашгүй байдлыг бол хангаж байгаа зүйлүүд нь бол энэ.

37 зүйл гишүүний хориглох үйл ажиллагаа. Тэр Тэмүүжин гишүүний болгоомжилж хэлээд байгаа зүйл бол 37.1.3 гишүүний нэр хүнд бүрэн эрхийн хувийн ашиг сонирхлын үүднээс ашиглах, 37.1.8 гишүүний бүрэн эрхэд үл хамаарах асуудлаар бусад байгууллагын үйл ажиллагаанд оролцох, шахалт үзүүлэх ихэвчлэн ийм нэг хориглох болоод хамгаалагдсан заалтууд байдаг юм.

Энэ заалтуудыгаа л бид нар дараачаар нь авч хэрэглэнэ шүү дээ. Энэ заалтуудыг авч хэрэглэнэ. Өөр бидэнд хэрэгсэл байхгүй. Тэгээд энэ заалтуудаа хэрэглэе гээд явахаар зэрэг саяын манай Эрдэнээ гишүүний хэлээд байгаа ч байна. Тэмүүжин гишүүний хэлээд байгаа бусад гишүүний хэлээд байгаа ийм зүйлүүд байна. Өөрөөр хэлэхийн бол бид нар чинь ямар хуулийг хэрэглээд, ямар үйл ажиллагаанд ямар процессоор оролцох гээд байгаа юм гэхээр зэрэг эцсийн бүлэгтээ саяын маргаан тавиад байгаа асуудал бол үнэхээр хамгийн эцсийн бүлэгтээ бол мөрдөн шалгах ажиллагаа зайлшгүй шаардлагатай тийм л юм болно.

Тэгэхгүй ямар энэ зүгээр хүмүүсийн хоорондын харилцаа, тэр тэгсэн юм аа тэгэхэд нь тэгсэн юм, би ингэсэн юмаа ингэхэд нь тэгсэн юм гээд тэгээд харилцан гишүүн хоорондын харилцан итгэлцлээр тэр асуудлаа шийдээд явж чадахгүй шүү дээ, болохгүй шүү дээ.

Хэрвээ цагдаагийн буруутай үйл ажиллагаа болсон гэж л үзэж байгаа бол цагдаагийн буруутай үйл ажиллагааг нотлохтой холбогдсон хэрэг бүртгэх мөрдөн байцаах үйл ажиллагаа бол прокурорын дэргэдэх мөрдөн байцаах газрын албаны хийх ажил болоод явчихна шүү дээ.

**Д.Одбаяр:** -Ажлын хэсгийн дүгнэлт тэгж гараад л ийшээ явж болно л доо тээ.

**Р.Гончигдорж:** -Тийм. Тэгэхээр зэрэг ажлын хэсэг чинь бол энэ гишүүд маань бид нар руу тавихдаа бол бусдад шилжүүлэхгүй бид нарыг шийдчихээсэй гэж тавьж байгаа хүсэлтэй гэж би ойлгож байгаа шүү дээ.

Тэгэхгүй байсан бол юу гэж бид нар яриад явуулах вэ. Шууд холбогдох газар руу нь асуудлаа тавина шүү дээ. Тавьж байгаа хүсэлт түүний хангах чадамжийн байдал, тавьж байгаа хүсэлт түүнийг шалгаж тодотгох тухай асуудлын чадамжийн хэмжээ энэ тэр нь бол ийм байгаа юм.

Энэ бол яг хуулиараа зохицуулагдсан харилцаа бол бас байгаа юм шүү. Байгаа юм. Зүгээр гишүүнд одоо бусад иргэний зүгээс санаатай болон санамсаргүй халдаж байгаа халдлагуудын асуудлууд нь бол өөр харилцаагаар зохицуулагдана. Тэр субъектив хүчин зүйлүүд санаа сэдлийн тухай асуудал нь дээр нь хүндрүүлэх нөхцөл байдаг юм уу юу болдог юм.

Ийм нөхцөл байдлаар халдах халдлага нь ямар нэг захиалгат бусад харилцаа үүсч байна уу үгүй гээд энэ бол өөр нөхцөл байдал, субъектив хүчин зүйлүүд дээр асуудал яригдаад явдаг ийм зүйлүүд. Тийм учраас бид нар хуулиар зохицуулсан зохицуулалт муу учраас юмнууд болоод байна гэж болохгүй л дээ.

Ямар гишүүн гишүүндээ зөвлөх биш. Асуудлуудаа бид одоо бол нэлээн тодорхойгоор ойлгож байгаа шүү дээ цаг хугацааны хувьд болсон процессуудыг. Гишүүдтэй санал нэгтэй байгаа зүйл Хууль зүйн байнгын хорооны хувьд хийх нэг чухал ажил бол цагдаагийн байгууллага нийтийн эмх замбараагүй байдлыг үүсгэхгүй байх, үүссэн нөхцөлд ажиллах ажилбар, тодорхой байгууллагуудын үйл ажиллагаа явуулахад цагдаагийн оролцох, үүргээ хэрэгжүүлэх чадамж, зохион байгуулалт, чадварлаг байдал, шуурхай байдал үүнтэй холбогдсон асуудлууд бол арга байхгүй манай Хууль зүйн байнгын хорооны асуудал. Энэ дээр анхаарч энийг чадамжуулах тухай асуудал бол бидэнд байгаа. Энэ иргэдийн хамгийн бухимдуулсан асуудал бол би тэрийг л гэж ойлгодог. Тэрнээс одоо нэг иргэнийг Авлигатай тэмцэх газар хэрэг үүсгээд гаргасан шүүхийн шийдвэрийн дагуу баривчлах үйл ажиллагаа, гаргасан тэр шийдвэрт бол одоо иргэд бухимдсан, иргэд буруушаасан, иргэд эмзэглэсэн зүйл бол улс төрийн харилцаанд нь ордог хүмүүсээс бусад хүмүүс бол байхгүй гэж ингэж ойлгож байгаа.

Хамгийн тийм бухимдлын эгдүүцлийн айдас эмээлтийн үйл ажиллагаа бол тэрүүнтэй холбоотой. Гэхдээ энэ бол бидний өнөөдрийн ярьж байгаа асуудалтай холбоотой биш, харин зүгээр Хууль зүйн байнгын хороо бол энэтэй холбоогүй ч гэсэн хуулийн хэрэгжилтийн зохион байгуулалт, хэрэгжилтийг хянаж байдаг байгууллагынхаа хувьд тэр чиглэл дээр бид нар нэг талаас шүүмжлэлтэй хандаж нөгөө талаас тэгэх чадамжийг нь бүрдүүлэх чиглэлд Хууль зүйн байнгын хорооноос Улсын Их Хурлаар дамжуулж авах арга хэмжээ зохион байгуулалт бол зайлшгүй байна гэдэг нь харагдсан.

Тийм учраас бол бид нар бол хэрэглэх хууль маань ийм заалтуудтай. Энэ заалтуудын тухай асуудлын ямар кейсүүд байж болох вэ гэдэг дээр Тэмүүжин гишүүн бусад гишүүд тодорхой ярьлаа шүү дээ. Ийм л юм байгаа юм. Тийм учраас би эхлээд ажлын хэсэг байгуулах тухай асуудал дээр гаргаж байгаа байр суурь, тэгээд ажлын хэсэг гарвал одоо Төрийн байгуулалтын байнгын хороо оролцох юм байна. Тэгвэл Дэмбэрэл дарга ажлын хэсэг байгуулаад явуулах нь зүйтэй юм байна гэсэн ийм чиглэлийн юмнууд л даа.

**Д.Одбаяр:** -За баярлалаа. Дэмбэрэл дарга.

**Д.Дэмбэрэл:** -За баярлалаа. Гишүүдийн яриад байгаа зүйл бол үнэхээр энэ асуудлыг хянахад бол санаа авах олон зүйлүүдийг хэллээ гэж ингэж бодож байгаа.

Энэ ажлын хэсгийн хүрээ хязгаар одоо юу байх вэ гэж, энийг бол Улсын Их Хурлын гишүүдийн маань тавьсан саналуудыг яг тэр хүрээнд багтана гэж би бол ингэж ойлгож байгаа шүү. 2 л асуудал тавьж байгаа.

Нэг дэх асуудал бол гишүүний биед халдсан, эд хэрэгслийг эвдсэн ийм зөрчил дутагдал гарсан уу үгүй юу. Бид нар бараг мэдэж байгаа л даа гэхдээ тэр ажлын хэсэг баримтаар нь үзээд иймэрхүү зөрчил дутагдал гарчээ гэж энэ чинь ажлын хэсэг энэ эцсийн эцэст энэ Хууль зүйн байнгын хороон дээр орж ирнэ. Би ажлын хэсэг байгуулж болно. Манай ажлын хэсгийн дүгнэлтийг Хууль зүйн байнгын хороо л хэлэлцэнэ. За нэгдүгээр асуудлын хүрээ хязгаар бол энэ. Гишүүд өөрөө хэлээд байгаа шүү дээ.

Хоёр дахь асуудал бол харин халдашгүй байдалд Улсын Их Хурлын гишүүний маань нөлөөлсөн үү үгүй юу. Энэ бол бидний нөгөө хууль сая Гончигдорж гишүүний хэлдэг яг зөв.

Жаахан зөрчилтэй байгаа. Бид энэ халдашгүй байдал гэдгийнхээ хүрээ хязгаарыг бол энэ хуулиудынхаа ньюансыг энэ ажлын хэсэг байгуулагдсан голдуу хуульч гишүүд орох болов уу гэж би найдаж байна. Яг энэ хоёрдугаар асуудлын ер нь энэ бол гишүүний халдашгүй байдалд бол нөлөөлөөгүй байна. Үгүй бол энэ бол явсаар байгаад ер нь энэ гишүүний халдашгүй байдалд нөлөөлсөн байна шүү ийм ийм хуулиудаар нөлөөлж байна гээд энэ хүрээ бол ийм.

Энэнээс цааш тэр үйл явдал яаж бий болсон юм, за харин гишүүд маань ийм нөхцөлд орсны үндэс шалтгаан юунаас болов гэдгээ харах л байх л даа.

Хээрийн талд сууж байтал очоод шил рүү ингээд дарчихсан юм уу. Сонгогчидтойгоо уулзаж байгаад ийм болчихсон юм уу. Аль эсвэл айлд сууж байтал ийм юм болчихсон юм уу. Тэгэхээр энэ болд ингээд аваад үзэхэд яах ёстой вэ гэхээр асуудал ойлгомжтой.

Улсын Их Хурлын гишүүн энд тэнд тийм газар очиж байна, тийм газар нь байхгүй гэсэн тийм байхгүй шүү дээ. Хаана ч одоо явж байтал нь тэгээд халдаад байх уу үгүй юу. Энийг ингээд бараг харж байгаад бид хуулиудаа хараад энэ чинь 2, 3-хан дүгнэлттэй юм байхгүй юу.

Энэнээс өөр юм руу цаашаа цагдаагийнхан одоо яасан юм. Тэр Авлигатай тэмцэх газар яасан юм. Тэр бол энэ асуудал биш шүү дээ. Гишүүд өөрөө ... яг хэлчихсэн байгаа. Энийг хэзээ гаргаж ирэх вэ гэхээр маргааш шүү. Өнөөдөр ингээд, маргаашнаас цөөхөн хүнтэй ажлын хэсэг гараад тэгээд хуулиудаа үзлээ. Хуулиудынхаа хүрээнд авч үзвэл энэ 2 асуудал ийм байна тэгээд боллоо.

Дараа бид нар энэтэй холбогдсон бас дараачийн тавьчихсан тэр түрүүн эхлээд асууж байсан асуулт чинь хэлэлцээд явахад гишүүдийнхээ тавьсан саналаа хууль зүйн үүднээс нь мухарлаад, харчихсан сууж байх ёстой. Ажил хэрэгчээр асуудалдаа хандъя. Тэрнээс тэр энийг цаашаа ухаад нарийсгаад одоо цагдаа нь зөв байсан юм уу, за тэр хүчирхийлэл байсан юм уу, за Авлигатай тэмцэх газрын зөв буруу тэр чинь энд огт хамаарахгүй.

Манай гишүүн хаана байж байсан гэдэг асуудал бол би асуудал биш гэж бодож байна. Улсын Их Хурлын 76 гишүүн амьдралын хаана ч явж болно шүү дээ. Тэр бол тэгээд өөр асуудал. Тэгэхээр энэ бол маш тодорхой асуудлаа гэж би бодож байна. За дээр миний хэлснээр яахав ер нь аюулгүй, гишүүний халдашгүй байдлын хорооны 4 гишүүн байгаа л даа.

За Лүндээжанцан маань одоогоор ажилтай явчихсан байхгүй байна. Маргааш нөгөөдөр энийг гаргахад энэ хүн оролцох боломж алга. Нямдоржийг би хэлсэн, Улаан бол өөрөө дарга нь. Халдашгүй байдал гээд юм хэлчихээд асуудлаа тавьчихаад сууж байгаа шүү дээ. Дээр нь Гончигдорж гишүүнийг ажлын хэсэгтэй оруулъя л даа тэгвэл. Төрийн байгуулалтын хорооны гишүүн мөн юм биз.

Бүр тэр дундаа халдашгүй байдлын хорооны ганц боломжтой гишүүн энэ. Бусад нь янз бүрийн байдлын сонирхлын зөрчил, бас л бид нар юм харах хэрэгтэй шүү дээ, хараад бодоод тэгээд Төрийн байгуулалтын байнгын хороон дээр очоод энэ бол худлаа замхраад ингээд Төрийн байгуулалтын байнгын хорооны гишүүд хэлэлцэнэ. Бас л баахан учир нь олдохгүй юм ярина шүү дээ.

Тэгэхээр энд бол ямар бид нар цөмөөрөө сууж байгаад л ажлын нэг 3, 4 юм уу 5 гишүүнтэй ажлын хэсэг байгуулах бүх заагаад байхын хэрэг огт байхгүй. Ерөөсөө бараг энийг энэ энийг шалгах үндэслэлийг тогтоох үүрэг бүхий ажлын хэсгийг байгууллагаа ... тэр гэхэд л тэр дээд тэр үндэс, энийг шалгасан хүрээ нь аяндаа гараад явчихна шүү дээ.

Олон юм руу хутгаад байвал энэ чинь их эвгүй болно гишүүддээ ч эвгүй, бидэнд ч эвгүй яг үнэн. Тэгээд асуудлыг бол маш ойлгомжтой харагдаж байгаа. Манай гишүүдийн, ер нь тэгээд бид Улсын Их Хурлын гишүүдийн чинь бас харж хандах үүрэгтэй шүү. Дээр нь бол хуулийн зүйн үүднээсээ зөрчиж байна гэвэл бас гишүүдээ хамгаалах үүрэг бий шүү.

Энэ чинь тэгээд дүгнэлт яаж гарах вэ гэдгийг манай ажлын хэсгийн нөхдүүд яг бидэнд аваад л ирэг. Хууль зүйн байнгын хороо ер нь маргааш нөгөөдөр дахиж хуралдаад энийг сонсоно, дараачийн асуудал бий, орно болоогүй ээ асуудал олон байна. За ингээд би ямар саналтай байна гэхээр хүрээ хязгаар бүх юм саяын гишүүдийн хэлээд байгаагаас явсаар байгаад ойлгогдчихлоо нэг.

Хоёрдугаарт бол зорилго ойлгомжтой.

Гуравдугаарт бол одоо хэдэн хүн байх юм, хэн хэн байх юм гэдгээ тогтоогоод тэгээд ажлын хэсгээ нэн даруй ажилд оруулаад өгвөл их сайн байна.

**Д.Одбаяр:** -За Гончигдорж дарга

**Р.Гончигдорж:** баярлалаа. Өөр саналтай гишүүд байна уу? Байхгүй юу тийм ээ. Тэгвэл 2 санал хураалт явах юм байна.

Нэгдүгээрх нь хэлэлцэж байгаа асуудлаар гишүүдийн гаргасан хүсэлтийг үндэслээд ажлын хэсэг байгуулах нь зүйтэй гэсэн томъёоллоор санал хураах гэж байна. Сая бол ажлын хэсэг байгуулах эсэх тухай асуудлаа хэлэлцэх нь зүйтэй гэж хураасан. Одоо Хууль зүйн байнгын хорооноос энэ одоо нэр бүхий гишүүдийн хүсэлтийг үндэслэн тавьсан асуудлаар нь ажлын хэсэг байгуулах нь зүйтэй гэж үзэж байгаа Байнгын хорооны гишүүдийг саналаа өгөхийг хүсч байна.

Санал хураалт ажлын хэсгийг байгуулах нь зүйтэй гэж хөөе гишүүд сонсоогүй юу? Яасан болоогүй байна уу. Санал хураалтад бэлэн биш байна уу. Зөвлөлдөөд энэ энд комоороо санал өгөх үү болих уу гээд зөвлөлдөөд болохгүй байна. Би сонссон л доо. За Хууль зүйн байнгын хорооноос нэр бүхий гишүүдийн тавьсан хүсэлтийн дагуу яригдаж байгаа асуудлаар ажлын хэсэг байгуулах нь зүйтэй гэж үзэж байгаа Байнгын хорооны гишүүдийг саналаа өгөхийг хүсч байна.

13-аас 5.

**Д.Одбаяр:** -За тэгвэл ажлын хэсэг байгуулах шаардлагагүй гэж Байнгын хорооны гишүүдийн олонхи нь үзсэн учраас Хууль зүйн байнгын хорооны энэ удаагийн хуралдаан өндөрлөлөө. За гишүүдэд баярлалаа.

***Хуралдаан 17 цаг 05 минутад өндөрлөв.***